hotchpotch/miracl-hf-unified huggingface dataset:
শিবপ্রসাদ ঠাকুর
শিবপ্রসাদ ঠাকুড় ; ) অসমের একজন প্রসিদ্ধ চলচ্চিত্র পরিচালক। ১৯৮৩ সনে মুক্তিপ্রাপ্ত "ঘড়-সংসার" নামক চলচ্চিত্র পরিচালনার মাধ্যমে তিনি চলচ্চিত্র জগতে প্রবেশ করেন। তিনি সর্বমোট ৯টি অসমীয়া চলচ্চিত্র পরিচালনা করেছেন। তাঁর পরিচালনায় মুক্তিপ্রাপ্ত "সোন মাইনা" নামক চলচ্চিত্র ১৯৮৪ সনে শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করে।।
প্যাট্রিক ডি’রোজারিও
প্যাট্রিক ডি’রোজারিও বাংলাদেশের খ্রীস্টান ক্যাথলিক সম্প্রদায়ের সর্বোচ্চ ধর্মগুরু এবং ক্যাথলিক গির্জার একজন কার্ডিনাল। পোপ ফ্রান্সিস ২০১৬ সালের ৯ অক্টোবর তাঁকে কার্ডিনাল হিসেবে নিয়োগ দেন। তিনি ঢাকার রমনাস্থ আর্চবিশপ হাউজে থাকেন। তিনি বাংলাদেশ ক্যাথলিক বিশপ সম্মিলনি এবং বিশপীয় খ্রীস্টীয় শিক্ষা বিষয়ক কমিশনের সভাপতি হিসেবে দায়িত্ব পালন করছেন। তিনি ঢাকা মহা ধর্মপ্রদেশের বিশপ। তার অধীনে ৮০০০০ জন ক্যাথলিক খ্রিস্টভক্ত রয়েছেন।
তিনি ১লা অক্টোবর, ১৯৪৩ সালে বরিশালের বাকেরগঞ্জ উপজেলার পাদ্রি শিবপুর গ্রামে জন্মগ্রহণ করেন। ব্যক্তি কার্ডিনাল প্যাট্রিক ডি’রোজারিও দেখতে সুশ্রী, লম্বা, চওড়া এবং মিশুক স্বভাবের ও বাকপটু।
প্যাট্রিক ডি’রোজারিও একটি ধমীয় পরিবেশে বেড়ে উঠেন। প্রতিদিন উপাসনা করতে ভোরে গীজায় যেতেন। তিনি বাল্যকালেই পুরোহিত হওয়ার ইচ্ছে পোষণ করেন। সেই লক্ষে তিনি কিশোর বয়সে সেমিনারীতে প্রবেশ করেন, যেখানে পুরোহিতপ্রাথীদের প্রশিক্ষণ দেওয়া হয়। বিভিন্ন সেমিনারীতে দীঘ প্রশিক্ষণ গ্রহণ করার পর তিনি পবিত্র ক্রশ সংঘের আওতায় ১৯৭২ সালে পুরোহিত হন।
ফাদার প্যাট্রিক ডি’রোজারিও সহকারী ও পাল-পুরোহিত হিসেবে দীঘ দিন বিভিন্ন ধর্ম-পল্লীতে পালকীয় সেবা কাজে নিয়োজিত ছিলেন। তিনি সেমিনারীতে যেখানে পুরোহিতপ্রাথীদের প্রশিক্ষণ দেওয়া হয় সেখানেও দক্ষতার সাথে দায়িত্ব পালন করেন। তিনি ২য় ভ্যাটিকান মহা সভার দলিল বাংলায় অনুবাদ ও সম্পাদনার কাজ করেন। পুরোহিত পদ থেকে তার পদন্নোতি হয়ে তিনি রাজশাহীর বিশপ হিসেবে নিযুক্ত হন ১৯৯০ সালে। সেই দায়িত্ব পালন করেন ১৯৯৫ সাল পযন্ত। এরপর ১৯৯৫ সাল থেকে তিনি চট্টগ্রাম ক্যাথলিক ধর্মপ্রদেশের বিশপ হিসেবে দায়িত্ব পালন করেন ২০১১ সাল পর্যন্ত। তৎকালিন ক্যথলিক সম্প্রদায়ের প্রধান পোপ ষোড়শ বেনেডিক্ট তাকে বাংলাদেশের আর্চবিশপ হিসেবে মনোনিত করেন।
পোপ ষোড়শ বেনেডিক্টের কাছ থেকে পলিউম সম্মানা লাভ করেন ২০১১ সালে। এটি ক্যাথলিক যাজকদের একটি সর্বোচ্চ সম্মাননা। এছাড়া বাংলাদেশের খ্রীস্টানদের প্রধান ধর্ম গুরু হিসেবে তিনি জাতি-ধর্ম-বর্ণ সকলের নিকট থেকে তিনি সম্মান ও ভালোবাসা পেয়ে থাকেন। ৯ অক্টোবর ২০১৬ পোপ ফ্রান্সিস ১৭জন কাথলিক ধর্ম যাজককে কার্ডিনাল হিসেবে নিয়োগ দেন। এই সময় বাংলাদেশ থেকে আর্চবিশপ প্যাট্রিক ডি’রোজারিওকে কার্ডিনাল হিসেবে নাম ঘোষণা করেন। তিনি প্রথম বাঙ্গালী কার্ডিনাল।
রিয়ার উইন্ডো
রিয়ার উইন্ডো ১৯৫৪ সালের মার্কিন সাসপেন্স-ধর্মী থ্রিলার চলচ্চিত্র। এটি পরিচালনা করেছেন ইংরেজ চলচ্চিত্র পরিচালক অ্যালফ্রেড হিচকক। মার্কিন ঔপন্যাসিক কর্নেল উলরিচের ১৯৪২ সালের "ইট হ্যাড টু বি মার্ডার" ছোট গল্প অবলম্বনে এর চিত্রনাট্য রচনা করেছেন জন মাইকেল হায়েজ। ১৯৫৪ সালে প্যারামাউন্ট পিকচার্স কর্তৃক চলচ্চিত্রটি মুক্তি দেয়া হয় এবং ১৯৮৩ সাল পর্যন্ত এই প্রতিষ্ঠানের অধীনে স্বত্বাধিকার সংরক্ষিত থাকে। পরবর্তীতে ১৯৮৩ সালের পর ইউনিভার্সাল পিকচার্সের নিকট এর স্বস্ত হস্তান্তর করা হয়। চলচ্চিত্রে অভিনেয়ে ছিলেন, জেমস স্টুয়ার্ট, গ্রেস কেলি, ওয়েন্ডেল কোরি, থেলমা রিফ্টার এবং রেমন্ড ব্যুর। ১৯৫৪ সালের ভেনিস চলচ্চিত্র উৎসবে এটি প্রদর্শিত হয়েছিলো।
দুর্ঘটনায় পা ভাঙ্গার কারনে ফটোগ্রাফার এল বি জেফরিস (জেমস স্টুয়ার্ট) তার গ্রিনিচ ভিলেজ কামরায় বিশ্রামরত। তার কামরার পিছনের জানালা দিয়ে দেখা বাড়ির পিছনের ছোট একটি উঠান এবং তাকে ঘিরে থাকা আরও বেশ কয়েকটি কামরা। গরমের দিনে তার সময় কাটে জানালা দিয়ে বাইরে তার প্রতিবেশিদের দেখে, যারা গরমের কারনে তাদের জানালা খোলা রাখে। জানালা দিয়ে তিনি দেখতে পান একজন নাচিয়ে, একজন একাকি মহিলা, একজন পিয়ানোবাদক, কয়েকজন দম্পতি, একজন মধ্যবয়সী ভাস্কর এবং ভ্রাম্যমান গয়না বিক্রেতা লার্স থরওয়আল্ড ও তার শয্যাগত স্ত্রি কে।
পরবর্তীতে বিভিন্ন ঘটনার মধ্য দিয়ে জেফ নিশ্চিত হয় যে লার্স থরওয়াল্ড তার স্ত্রিকে খুন করেছে। সে ডেকে আনে তার গোয়েন্দা বন্ধু টম ডয়েল (রেমন্ড বার) কে এবং জানায় তার সন্দেহের কথা। কিন্তু প্রয়োজনীয় প্রমানের অভাবে কিছুই করার থাকে না ডয়েলের।
পরবর্তীতে প্রেমিকা লিসা ফ্রিমন্ট (গ্রেস কেলি) ও সেবিকা স্টেলার (থেলমা রিটার) সহায়তায় প্রয়োজনীয় প্রমান যোগার করে জেফ এবং থরওয়াল্ডকে খুনি প্রমান করে।
পরিচালক আলফ্রেড হিচকক প্রথাগত ক্যামিও চরিত্রে অভিনয়ে পর্দায় আসেন গিতিকারের কক্ষে
প্যালিয়েটিভ সেবা
প্যালিয়েটিভ সেবা বা প্রশমন সেবা হলো সর্ব্বত্মক, বহুমূখী-নিয়মানুবর্তিতামুলক অভিগমন যেখানে গুরুতর অসুস্থ মানুষের জন্যে বিশেষায়িত চিকিৎসা সেবার ব্যবস্থা করা হয়। ক্যানসার, ফুসফুসের রোগ, ওষুধ প্রতিরোধী যক্ষ্মা, যকৃতের রোগ বা অন্য কোনো দীর্ঘস্থায়ী যন্ত্রণা থেকে মানুষকে মুক্ত করার জন্যে প্রশমন সেবার প্রয়োজন হয়। প্যালিয়েটিভ সেবা হচ্ছে ক্যানসার রোগীদের সবচেয়ে বড় ওষুধ। প্যালিয়েটিভ কেয়ারের অপর নাম সাপোর্ট কেয়ার বা সহায়ক চিকিৎসা। এ সেবায় ক্যানসারের যন্ত্রণা অনেকাংশে প্রশমিত হয়। ক্যানসার রোগীদের বিভিন্ন শারীরিক ও মানসিক সমস্যা বা উপসর্গ দেখা দেয়। যেমন প্রচন্ড ব্যথা বা অসহ্য যন্ত্রনা। প্যালিয়েটিভ সেবায় ক্যানসার এর চিকিৎসার পাশাপাশি ঔষধ দিয়ে প্রচন্ড ব্যথা বা অসহ্য যন্ত্রনা, অসুস্থতাজনিত কষ্ট ও ভোগান্তি প্রশমন করা হয়। প্যালিয়েটিভ কেয়ার ও নির্ধারিত চিকিৎসার মাধ্যমে রোগী স্বাভাবিক জীবনে ফিরে আসতে পারে। তবে রোগ শনাক্ত হওয়ার পরপরই প্রশমন সেবা শুরু করা দরকার। কিছু ক্ষেত্রে জীবনের শেষ সময়ে প্রশমন সেবাই একমাত্র চিকিৎসা হয়ে দাঁড়ায়। প্রশমন সেবার মূল উদ্দেশ্য রোগীর জীবনের মান বাড়ানো।
প্রশমন সেবার শারীরিক, মানসিক, সামাজিক ও আধ্যাত্মিক মূল্য আছে। একাধিক গবেষণায় দেখা গেছে, প্রশমন সেবা মানুষের আয়ু বৃদ্ধি করে এবং জীবনের শেষ সময়ে চিকিৎসা খরচ কমায়।
১১ অক্টোবর বিশ্ব হসপিস ও প্যালিয়েটিভ কেয়ার দিবস। প্রশমন সেবা সম্পর্কে সচেতনতা বাড়াতে বিশ্ব হসপিস ও প্যালিয়েটিভ কেয়ার দিবস আয়োজিত হয়। বিশ্ব হসপিস ও প্যালিয়েটিভ কেয়ার এলায়েন্স (World Hospice and Palliative Care Alliance) প্রতি বছর এ দিবস্টি আয়োজন করে।
ইউনিভার্সাল পিকচার্স
"ইউনিভার্সাল স্টুডিওস (কখনও কখনও ইউনিভার্সাল পিকচার্‌স বা ইউনিভার্সাল সিটি স্টুডিওস"' নামেও ডাকা হয়) মার্কিন যুক্তরাষ্ট্রের অন্যতম প্রধান চলচ্চিত্র স্টুডিও। এটি এনবিসি ইউনিভার্সাল-এর একটি সহযোগী প্রতিষ্ঠান। এর নির্মাণ স্টুডিও অবস্থিত ক্যালিফোর্নিয়ার ইউনিভার্সাল সিটির ১০০ ইউনিভার্সাল সিটি প্লাজা ড্রাইভে। এই এলাকাটি লস অ্যাঞ্জেল্‌স কাউন্টির করপোরেটবিহীন অঞ্চলগুলোর একটি যা লস অ্যাঞ্জেল্‌স এবং বারব্যাংকের মাঝখানে অবস্থিত। এর বণ্টন এবং অন্যান্য করপোরেট দপ্তর নিউ ইয়র্ক সিটি-তে অবস্থিত। এটি হলিউডের দ্বিতীয় দীর্ঘজীবী স্টুডিও। সবচেয়ে বেশী সময় ধরে কার্যকর আছে ভায়াকম-এর প্যারামাউন্ট পিকচার্‌স। প্যারামাউন্ট মাত্র কয়েক মাসের ব্যবধানে ইউনিভার্সালের চেয়ে বয়স্ক হয়ে গেছে।
ক্রিকেট বিশ্বকাপের পাঁচ-উইকেট প্রাপ্তির তালিকা
ক্রিকেট খেলায় পাঁচ-উইকেট প্রাপ্তি বলতে এক ইনিংসে একজন বোলারের পাঁচ বা ততোধিক উইকেট লাভ করাকে বুঝায়। পাঁচ-উইকেট প্রাপ্তিকে অনেক সময় ফাইভ-ফর বা ফিফার নামে অভিহিত করা হয়। এটিকে একজন খেলোয়াড়ের উল্লেখযোগ্য অর্জন হিসেবে বিবেচনা করা হয়। বিশ্বকাপ প্রতিযোগিতায় সেপ্টেম্বর, ২০১৭ সাল পর্যন্ত মোট ৫৪জন বোলার এ সম্মাননায় অধিষ্ঠিত হয়েছেন। ক্রিকেট বিশ্বকাপ একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপের প্রধান প্রতিযোগিতা। প্রতিযোগিতাটি ক্রিকেটের প্রধান নিয়ন্ত্রক সংস্থা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয় ও প্রতি চার বছর অন্তর আয়োজিত হয়। একদিনের আন্তর্জাতিকে স্থায়ী মর্যাদাপ্রাপ্ত দলের খেলোয়াড়গণ এ মর্যাদায় ভূষিত হলেও অদ্যাবধি বাংলাদেশের কোন খেলোয়াড় এতে নাম অন্তর্ভুক্ত করতে পারেননি। এছাড়াও, আইসিসি’র চার সহযোগী সদস্য দলের খেলোয়াড়ও বিশ্বকাপে ফিফার লাভ করেছেন।
সোনালি মথুরা
সোনালি মথুরা বা চিনা মথুরা (), (বৈজ্ঞানিক নাম: "Chrysolophus pictus") হচ্ছে গ্যালিফর্মিস বর্গের ফ্যাজিয়ানিডি পরিবারের খুবই সুন্দর একটি পাখি। পশ্চিম চীনের স্থানীয় পাখি তবে যুক্তরাজ্য সহ বিভিন্ন দেশে এ পাখিটি নিয়ে ছাড়া হয়েছে। পৃথিবীর হাতে গোণা সবচেয়ে সুন্দর পাখিদের মধ্যে এ প্রজাতিটি একটি।
লেজসহ সোনালি মথুরার দৈর্ঘ্য ৯০-১০৫ সেমি। চীনদেশের পশ্চিমাঞ্চলীয় পার্বত্য এলাকায় এই পাখি দেখা যায়। যদিও যুক্তরাজ্যের আদিবাসিরা প্রথম এই পাখি তাদের দেশেই আবিস্কার করে। মাথায় সুন্দর ঝুঁটি যুক্ত এই পাখিটির গায়ে সোনালি, কমলা, লাল, কালো ইত্যাদি অনেক রঙের সমাহার লক্ষ্য করা যায়। সব থেকে উল্লেখযোগ্য বিষয় হলো এদের চকচকে সুন্দর পালকগুলো। গাছ পালার আড়ালে থাকা এই পাখির গায়ে সূর্যের আলোর রোশনাই যে কোনো মানুষের চোখ ধাধিয়ে দেবে।
কিয়াস
কিয়াস (আরবি: قياس) হল ইসলামি আইনশাস্ত্রের চতুর্থ উৎস। কুরআন, সুন্নাহ ও ইজমার পর এর অবস্থান। এই তিন উৎসতে নেই এমন কোনো বিষয়ের মাসয়ালা বা বিধান অনুমান করে নির্ণয় করাকে কিয়াস বলে।
ইসলামী বিধিবিধান নির্ণয়ের জন্য প্রথমত কুরআন ও সহীহ হাদীসের উপর নির্ভর করা হয়। সহীহ হাদীস হল নির্ভরযোগ্য ব্যক্তিদের বর্ণিত হাদীস। কুরআন, হাদীস, হাদীসের সনদ ও পরিভাষা, তাফসীর, উসুলুল ফিকহ, আরবি ব্যাকরণ ইত্যাদি বিষয়ে জ্ঞানী ব্যক্তিরা ইসলামের বিধিবিধান নির্ণয় করেন। কখনও কখনও এমন বিষয়ের বিধান নির্ণয় করার প্রয়োজন হয় যে বিষয়ে কুরআন ও সহীহ হাদীসে সরাসরি কোনো বক্তব্য জানা থাকে না। এ ধরনের অবস্থায় কিয়াস বা অনুমানের উপর নির্ভর করে বিধিবিধান নির্ণয় করা হয়।
ইসলামে সাধারণ মানুষের কিয়াস অপেক্ষা ইসলামের গভীর জ্ঞানের অধিকারী ইমামদের কিয়াসকে প্রাধান্য দেয়া হয়। তবে এমন কোনো ব্যক্তি নেই যার কুরআন ও হাদীসের সবকিছু জানা রয়েছে। তাই যখন কেউ অনুমানের উপর ভিত্তি করে বিধান নির্ণয় করেন তিনি সেটাই অনুসরণ করেন যতক্ষণ না তিনি কুরআন ও সহীহ হাদীসে সরাসরি কোনো বক্তব্য পান। এছাড়া ইজমাকেও কিয়াসের উপর প্রাধান্য দেয়া হয়। ইজমা হল এমন বিধান যে বিধানের ব্যাপারে ইসলামের গভীর জ্ঞানের অধিকারী ইমামরা একমত হয়েছেন। তাছাড়া কুরআন হাদীস থেকে বিধান বের করার দ্বায়িত্ব মুলত মুজতাহিদ আলেমদের অর্থাৎ কুরআন, হাদীস, হাদীসের সনদ ও পরিভাষা, তাফসীর, উসুলুল ফিকহ, আরবি ব্যাকরণ ইত্যাদি বিষয়ে জ্ঞানী ব্যক্তিদের। যেকেউ কুরআন হাদীস থেকে বিধান বের করতে চাইলে এসব বিষয়ে জ্ঞান অর্জন করবে।
কিয়াস শুধু ইসলামী আইন বা বিধানের ক্ষেত্রে গ্রহণযোগ্য। কিন্তু ইসলামী বিশ্বাস বা আকীদার ক্ষেত্রে কিয়াস গ্রহণযোগ্য নয়।
অধিকাংশ সুন্নি ইসলামি পন্ডিতদের মতে কিয়াস ইসলামি আইনের উৎস হিসাবে গ্রহণযোগ্য। তবে দাউদ যাহেরিসহ কিছু পন্ডিতের মতে কিয়াস ইসলামি আইনের উৎস হিসাবে গ্রহণযোগ্য নয়।
আর্নে টিসেলিয়ুস
আর্নে টিসেলিয়ুস বা আর্নে ভিলহেল্ম কাউরিন টিসেলিয়ুস () একজন সুইডিশ প্রাণরসায়নবিজ্ঞানী। তিনি ১৯৪৮ সালে রসায়নে নোবেল পুরস্কার লাভ করেন।
টিসেলিয়ুস ১৯০২ সালের ১০ অগাস্ট স্টকহোমে জন্মগ্রহণ করেন। তিনি ১৯২৫ সালে থিওডোর সভেডবার্গ এর ল্যাবরেটরীতে গবেষণা সহকারী হিসেবে যোগদান করেন। তিনি ১৯৩০ সালে ডক্টর'স ডিগ্রি লাভ করেন। তিনি ১৯৫১ থেকে ১৯৫৫ সাল পর্যন্ত ইন্টারন্যাশোনাল ইউনিয়ন অব পিওর অ্যান্ড অ্যাপ্লায়েড কেমিস্ট্রি এর প্রেসিডেন্ট হিসেবে দায়িত্ব পালন করেন। ১৯৬০ থেকে ১৯৬৪ সাল পর্যন্ত নোবেল ফাউন্ডেশোনের বোর্ডের চেয়ারম্যানহিসেবে দায়িত্ব পালন করেন।
বারুজ বেনাসেরাফ
বারুজ বেনাসেরাফ () ১৯৮০ সালে চিকিৎসাবিজ্ঞানে নোবেল পুরস্কার লাভ করেন।
বেনাসেরাফ ১৯২০ সালের ২৯ অক্টোবর কারাকাসে জন্মগ্রহণ করেন। তিনি কলাম্বিয়া ইউনিভার্সিটি থেকে ১৯৪২ সালে ব্যাচেলর অব সায়েন্স ডিগ্রি অর্জন করেন। তিনি মেডিকেল কলেজ অব ভার্জিনিয়া থেকে ডক্টর অব মেডিসিন ডিগ্রি অর্জন করেন। তিনি ১৯৭০ থেকে ১৯৯১ সাল পর্যন্ত হার্ভার্ড মেডিকেল স্কুল এ শিক্ষকতা করেন। তিনি ১৯৭১ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। তিনি ১৯৯০ সালে ন্যাশনাল মেডেল অব সায়েন্স লাভ করেন।
থিওডোর সভেডবার্গ
থিওডোর সভেডবার্গ () একজন সুইডিশ রসায়নবিজ্ঞানী। তিনি ১৯২৬ সালে রসায়নে নোবেল পুরস্কার লাভ করেন। তার নামানুসারে অধঃক্ষেপণের মাত্রাকে সভেদবার্গ একক (সংকেত S, কিংবা Sv) বলা হয়।
সভেডভার্গ ১৮৮৪ সালের ৩০ অগাস্ট জন্মগ্রহণ করেন। তিনি ১৯০৫ সালে ব্যাচেলর অব আর্টস, ১৯০৭ সালে মাস্টার্স এবং ১৯০৮ সালে পিএইচডি ডিগ্রি অর্জন করেন।
গোলাপি আমরুল
গোলাপি আমরুল, (), (বৈজ্ঞানিক নাম: "Oxalis debilis") হচ্ছে Oxalidaceae পরিবারের "Oxalis"গণের একটি তৃণ।
গোলাপি আমরুল এর আদিনিবাস দক্ষিণ-আমেরিকা। তবে ভারত উপমহাদেশে এ-উদ্ভিদ ছিল তার প্রমাণ বেদ ও চরক সংহিতায় পাওয়া যায়।
আমরুল শাক ১৫ ইঞ্চি পর্যন্ত লম্বা পায়। ২/৩ ইঞ্চি ডগার উপর ফুল ফোটে। সেপ্টেম্বর-অক্টোবর মাসে ফুল ফোটে। ফুলের রং গোলাপি কিংবা হলুদ হয় এবং পাঁচটি পাঁপড়ি যুক্ত। ফলকোষ সরু ও লম্বা। ১ সেন্টিমিটার লম্বা ফলকোষে অসংখ্য বীজ থাকে।
মাহমুদ গজনভি
ইয়ামিনউদ্দৌলা আবুল কাসিম মাহমুদ ইবনে সবুক্তগিন () সাধারণভাবে মাহমুদ গজনভি(;‎ ২ নভেম্বর ৯৭১ – ৩০ এপ্রিল ১০৩০), সুলতান মাহমুদ ও মাহমুদে জাবুলি () বলে পরিচিত, ছিলেন গজনভি সাম্রাজ্যের সবচেয়ে গুরুত্বপূর্ণ শাসক। ৯৯৭ থেকে ১০৩০ সালে তার মৃত্যুর আগ পর্যন্ত তিনি পূর্ব ইরানিয় ভূমি এবং ভারত উপমহাদেশের উত্তর পশ্চিম অংশ (বর্তমান আফগানিস্তান ও পাকিস্তান) জয় করেন। সুলতান মাহমুদ সাবেক প্রাদেশিক রাজধানী গজনিকে এক বৃহৎ সাম্রাজ্যের সমৃদ্ধশালী রাজধানীতে পরিণত করেন। তার সাম্রাজ্য বর্তমান আফগানিস্তান, পূর্ব ইরান ও পাকিস্তানের অধিকাংশ এলাকা জুড়ে ছিল। তিনি সুলতান (“কর্তৃপক্ষ”) উপাধিধারী প্রথম শাসক যিনি আব্বাসীয় খিলাফতের আনুগত্য স্বীকার করে নিজের শাসন চালু রাখেন। নিজ শাসনামলে তিনি ১৭ বার ভারত আক্রমণ করেন। ইসমাইল গজনভি তাঁর পূর্বসূরি হলেন মুহাম্মদ গজনভি ।
হলুদ আমরুল
হলুদ আমরুল, (), (বৈজ্ঞানিক নাম: "Oxalis corniculata") হচ্ছে Oxalidaceae পরিবারের একটি তৃণ। এরা সরু ও লতানো। দেখতে ছোট এই তৃণরা মাটিতেই প্রসারিত হয় এবং মাটিতে চাপা হয়ে লেগে থাকে।
এই প্রজাতিটি শহরে অধিক বিস্তৃত এবং এটির আদি নিবাস অজানা। কিন্তু এটিকে পুরনো দুনিয়ার উদ্ভিদ হিসেবে বিবেচনা করা হয়। এটিকে বাগানে, কৃষিক্ষেতে এবং লনে আগাছা হিসেবে ধরা হয়।
আমরুলের পাতা ঔষধি শাক হিসাবে ব্যবহৃত হয়।
১৯৭৯ ক্রিকেট বিশ্বকাপ দলসমূহ
৯ - ২৩ জুন, ১৯৭৯ তারিখ পর্যন্ত ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপ প্রতিযোগিতায় অংশগ্রহণকারী ৮টি দলের খেলোয়াড়দের তালিকা গ্রুপ অনুযায়ী নিম্নে তুলে ধরা হলো:-
ভিকারুননিসা বিশ্ববিদ্যালয়
ভিকারুননিসা বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি ২০০১ সালে প্রতিষ্ঠা করা হয়। এটি ঢাকার বেইলী রোডে অবস্থিত। বাংলাদেশ জাতীয় সংসদের সাবেক সদস্য এবং ব্যবসায়ী ড. এইচবিএম ইকবাল ভিকারুননিসা বিশ্ববিদ্যালয় ফাউন্ডেশনের চেয়ারম্যান। ২০০২ সালে বিশ্ববিদ্যালয় মঞ্জুরি কমিশন চেয়ারম্যানের বিরুদ্ধে প্রতিষ্ঠান স্থাপনের অভিযোগ আনে। ২০০৩ সালে, সুপ্রিম কোর্ট বিশ্ববিদ্যালয়ে পুনরায় চালু করার জন্য সংশ্লিষ্ট কর্তৃপক্ষকে নির্দেশ দেয়। বিশ্ববিদ্যালয়ের নাম প্রখ্যাত অস্ট্রীয় পাকিস্তানি সমাজকর্মী ভিকার উন নিসা নূন-এর নামে নামকরণ করা হয়।
চকোলাট (২০০০-এর চলচ্চিত্র)
চকোলাট () ২০০০ সালের মার্কিন-ব্রিটিশ নাট্য চলচ্চিত্র। জোয়ান হ্যারিসের ১৯৯৯ সালের একই নামের উপন্যাস অবলম্বনে নির্মিত চলচ্চিত্রটি পরিচালনা করেছেন লাস হালস্ট্রম। হার্ভি উইন্সটাইন ও বব উইন্সটাইন প্রযোজিত চলচ্চিত্রটির চিত্রনাট্য রচনা করেছেন রবার্ট নেলসন জ্যাকব্‌স এবং অভিনয়ে ছিলেন জুলিয়েট বিনোচে, জনি ডেপ, জুডি ডেঞ্চ, আলফ্রেড মলিনা, ক্যারি-অ্যান মস এবং লেনা ওলিন।
"চকোলাট" চলচ্চিত্রে একজন কমবয়সী মা জুলিয়েট বিনোচের গল্প বলা হয়েছে যিনি একটি কল্পিত ফরাসি ল্যান্সকুয়েেন্ট-সৌস-তানেসতার গ্রামে তার ছয় বছরের মেয়েকে নিয়ে আসেন এবং খোলেন "লা চকোলেতারি মায়া" বা চকলেটারি। খুব দ্রুত তার চকোলেট বদলে দিতে থাকে শহরের মানুষের জীবন।
চলচ্চিত্রটি সেরা চলচ্চিত্রসহ পাঁচটি একাডেমি পুরস্কার, আটটি বাফটা এবং চারটি গোল্ডেন গ্লোব পুরস্কারের জন্যে মনোনীত হয়।"টিকা ব্যতীত বাকি গানগুলো রেচেল পোর্টম্যান কর্তৃক রচিত।"
ক্রেইগ ম্যাকমিলান
ক্রেইগ ডগলাস ম্যাকমিলান (জন্ম: ১৩ সেপ্টেম্বর, ১৯৭৬) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ পর্যায়ে খেলেছেন। ডানহাতি ব্যাটসম্যান ও কার্যকরী ডানহাতি মিডিয়াম পেস বোলিংয়ের অধিকারী ক্রেগ ম্যাকমিলান প্রথম-শ্রেণীর ক্রিকেটে ক্যান্টারবারির পক্ষে খেলেছেন। এছাড়াও, কাউন্টি ক্রিকেটে হ্যাম্পশায়ার ও গ্লুচেস্টারশায়ারের পক্ষেও প্রতিনিধিত্ব করেন।
১৯৯৭ সালে ২২ বছর বয়সে বিশ্ব চ্যাম্পিয়ন অস্ট্রেলিয়ার বিপক্ষে তার টেস্ট অভিষেক ঘটে। ১৯৯৮-৯৯ মৌসুমে ব্যাসিন রিজার্ভে অনুষ্ঠিত দ্বিতীয় টেস্টে ক্রিস কেয়ার্নসের সাথে ৬ষ্ঠ উইকেটে ১৩৭ রান করেন। এরফলে তার দল ভারতের বিপক্ষ জয়ী হয়। এরপূর্বে আর. প্রেমাদাসা স্টেডিয়ামে তিনি তার সর্বোচ্চ ১৪২ রান করেন শ্রীলঙ্কার বিপক্ষে। ২০০০-০১ মৌসুমে হ্যামিল্টনে ইউনুস খানের এক ওভারে ২৬ রান করে তৎকালীন বিশ্বরেকর্ড গড়েন।
একদিনের আন্তর্জাতিকে তিনটি সেঞ্চুরির দুইটিই করেন পাকিস্তানের বিপক্ষে। তন্মধ্যে ৭৫ বলে সংগৃহীত ১০৪ রান যৌথভাবে দ্রুততম ছিল। পরবর্তীকালে জ্যাকব ওরাম জানুয়ারি, ২০০৭ সালে ভেঙ্গে ফেললেও ২০ ফেব্রুয়ারি, ২০০৭ তারিখে হ্যামিল্টনে অস্ট্রেলিয়ার বিরুদ্ধে ৬৭ বলে সেঞ্চুরি করে নিজের দখলে রাখেন। ৬ষ্ঠ উইকেটে ব্রেন্ডন ম্যাককুলামকে সাথে নিয়ে যৌথভাবে বিশ্বরেকর্ডের ভাগীদার হন। দক্ষিণ আফ্রিকায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় তিনি নিউজিল্যান্ডের শীর্ষ রান সংগ্রহকারী ছিলেন। প্রতিযোগিতায় তিনি ১৬৩ রান করেন ৪০.৭৫ গড়ে।
১৭ অক্টোবর, ২০০৭ তারিখে টুয়েন্টি২০ প্রতিযোগিতায় অংশগ্রহণ শেষে তিনি তার অবসরের কথা ঘোষণা করেন। এর কারণ হিসেবে ব্যক্তিগত ও শারীরিক সমস্যার কথা তুলে ধরেন। এরপর তিনি ইন্ডিয়ান ক্রিকেট লীগে যোগ দেন ও কলকাতা টাইগার্স দলের অধিনায়কত্ব করেন।
অবসর পরবর্তীকালে প্রচারমাধ্যমের সাথে যুক্ত হন। বর্তমানে তিনি ইন্ডিয়ান প্রিমিয়ার লীগ ও নিউজিল্যান্ডে স্টার ক্রিকেটে সিরিজের ধারাভাষ্যকার হিসেবে রয়েছেন।
জন রিচার্ড রিড
জন রিচার্ড রিড, সিএনজেডএম, ওবিই (; জন্ম: ৩ জুন, ১৯২৮) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম খেলোয়াড় জন রিড জাতীয় দলের অধিনায়ক ছিলেন। প্রথমবারের মতো দলকে নিজ দেশে ও বিদেশে টেস্ট জয়ের সাথে সম্পৃক্ত করেছেন তিনি। ব্যাট ও বল হাতে খেলোয়াড়ী জীবনে দলের প্রধান চালিকাশক্তি ছিলেন তিনি।
ঘরোয়া ক্রিকেটে ওয়েলিংটনের পক্ষে নর্দার্ন ডিস্ট্রিক্টসের বিপক্ষে ২৯৬ রান করেন পনেরটি ছক্কার সাহায্যে যা তৎকালীন বিশ্বরেকর্ড ছিল। আক্রমণাত্মক ব্যাটসম্যান রিড একবার কলকাতা টেস্টের সূচনালগ্নে সকালে দশ বল থেকে চারটি ছক্কা হাঁকিয়ে ছিলেন। ১৯৬২-৬৩ মৌসুমে ইংরেজ অধিনায়ক টেড ডেক্সটারের ভাষ্য অনুযায়ী জানা যায়, রিড বলকে সজোরে আঘাত করে মাঠের বাইরে ফেলেছেন ধারাবাহিকভাবে যা তিনি কখনো দেখেননি।
বোলিংয়েও তিনি বেশ দক্ষ ছিলেন। শুরুর দিকে তিনি বেশ দ্রুততার সাথে বোলিং করতেন। পরবর্তীকালে তিনি অফ-কাটার ও স্বল্প দৌঁড়ে স্পিন বোলিং করতেন। স্লিপ ও কভারে ফিল্ডিং করতেন। চূড়ান্ত টেস্টসহ ১৯৪৯ মৌসুমে ইংল্যান্ড সফরে সংরক্ষিত উইকেট-রক্ষকের দায়িত্বে ছিলেন।
রিড তাঁর খেলোয়াড়ী জীবনে কখনো ইংল্যান্ড দলকে পরাজিত করতে পারেননি। কিন্তু ক্রাইস্টচার্চের ল্যাঙ্কাস্টার পার্কে অনুষ্ঠিত তৃতীয় টেস্টে ডেক্সটারের দলকে স্বল্প ব্যবধানে প্রথম ইনিংসে এগিয়ে রেখেছিলেন। ফ্রেড ট্রুম্যান ও ফ্রেড টিটমাসের বোলিংয়ে তাঁর দল এ সুবিধা নিতে পারেনি। দ্বিতীয় ইনিংসে ১৫৯ রানে অল-আউট হয় তাঁর দল। খেলায় তিনি শতরান করেন ও দলের দ্বিতীয় সর্বাধিক রান ছিল ২২। অদ্যাবধি, শতরান সহযোগে টেস্ট খেলায় সর্বনিম্ন সংগ্রহ হিসেবে স্বীকৃত।
১৯৫৩-৫৪ মৌসুমে তাঁর খারাপ সময় অতিবাহিত হয়। ১৯৬১-৬২ মৌসুমে সর্বাপেক্ষা সফল ছিলেন জন রিড। দক্ষিণ আফ্রিকার বিরুদ্ধে পাঁচ টেস্টে ৬০.৫৪ গড়ে ৫৪৬ রান করেন।
জন মিহাফি’র জনপ্রিয় ক্রিকেট তারকা ছিলেন জন রিড। তাঁর মতে, ‘রিডের পরিসংখ্যান দলকে সঠিক পরিসংখ্যান প্রদানে ব্যর্থ হয়েছে। যে ব্যক্তি তাঁকে দেখেছেন ক্রিজে কিভাবে আকড়ে থেকে দলকে অগ্রসর করতে চেষ্টা করেছেন। তাঁর ব্যাটিং গড় আরও অর্ধেক বেড়ে যেতো যদি তিনি ১৯৮০-এর দশকে রিচার্ড হ্যাডলি ও মার্টিন ক্রো’র সাথে একত্রে খেলতেন।’
৭ আগস্ট, ২০১৫ তারিখে ট্রেভর বারবারের দেহাবসানের পর নিউজিল্যান্ডের সর্বাপেক্ষা বয়োঃজ্যেষ্ঠ টেস্ট ক্রিকেটারের মর্যাদা পাচ্ছেন তিনি।
বিবাহবহির্ভূত যৌনতা
বিবাহবহির্ভূত যৌনতা বা ব্যভিচারে লিপ্ত হওয়া () বলতে পরস্পর অবিবাহিত দুজন ব্যক্তির মধ্যে সংঘটিত সাধারণত সম্মতিসূচক যৌনসঙ্গম। এই যৌন কর্মের তাৎপর্য একটি বহুল আলোচিত ও বিতর্কিত বিষয় যা ধর্মীয় ও সামাজিকভাবে তারতম্য বজায় রাখে। আধুনিক ব্যবহারের ক্ষেত্রে, শব্দটি প্রায়ই পরকীয়ার মত মান বিচারের শব্দ হিসেবে প্রতিস্থাপিত হয়ে থাকে।
মানব যৌনতা
মানব যৌনতা হল মানুষের কামোদ্দীপক অভিজ্ঞতা এবং সাড়াপ্রদানের ক্ষমতা। কোন ব্যক্তির যৌন অভিমুখীতা অন্য ব্যক্তির প্রতি তার যৌন আগ্রহ ও আকর্ষণকে প্রভাবিত করতে পারে। বিভিন্ন পন্থায় যৌনতা প্রকাশ বা উপভোগ করা যায়; যার মধ্যে চিন্তা, কল্পনা, কামনা, বিশ্বাস, দৃষ্টিকোণ, মূল্যবোধ, আচরণ, প্রথা ও সম্পর্ক অন্তর্গত। এই বিষয়গুলো তাদের জৈবিক, আবেগীয়, সামাজিক অথবা আধ্যাত্মিক বৈশিষ্ট্যকে তুলে ধরে। যৌনতার জৈবিক এবং দৈহিক বৈশিষ্ট্য ব্যাপকভাবে মানব প্রজনন প্রক্রিয়ার সঙ্গে সম্পর্কিত, যার অন্তর্গত হল মানব যৌনতার সাড়াদান চক্র এবং মৌলিক জৈব তাড়না যা সকল প্রজাতির মধ্যেই বিদ্যমান থাকে। যৌনতার দৈহিক এবং আবেগীয় বৈশিষ্ট্যের মূল বিষয়বস্তু হল বিভিন্ন ব্যক্তির মাঝে বন্ধন যা গভীর অনুভূতি অথবা প্রেম, বিশ্বাস এবং পরিচর্যার দৈহিক বহিঃপ্রকাশের মাধ্যমে প্রদর্শিত হয়। সামাজিক বৈশিষ্ট্যগুলো কোন ব্যক্তির যৌনতার উপর মানব সমাজের প্রতিক্রিয়ার সঙ্গে সম্পর্কিত, অপরদিকে আধ্যাত্মিকতা কোন ব্যক্তির সঙ্গে অন্যান্য মানুষের আধ্যাত্মিক সংযোগ নিয়ে আলোচনা করে। এছাড়াও যৌনতা জীবনের সাংস্কৃতিক, রাজনৈতিক, আইনগত, দার্শনিক, নৈতিক, নীতিশাস্ত্রীয় এবং ধর্মীয় বৈশিষ্ট্যের দ্বারা প্রভাবিত হয় এবং এগুলোকে প্রভাবিতও করে।
সাধারণত কোন ব্যক্তি বয়ঃসন্ধিতে পৌঁছালে যৌন কর্মকাণ্ডের প্রতি তার আগ্রহ বৃদ্ধি পায়। কোন ব্যক্তির যৌন অভিমুখীতা এবং যৌন আচরণের ভিত্তি কি তা নিয়ে মতভেদ রয়েছে। কেউ কেউ দাবি করেন যৌনতা জিন কর্তৃক নির্ধারিত, আবার কেউ কেউ বিশ্বাস করেন এটি পরিবেশের দ্বারা পরিবেষ্টিত, এবং বাকিরা বলেন যে পূর্বোক্ত উভয় কারণই ব্যক্তির যৌন অভিমুখীতা গঠনে পারস্পারিকভাবে অবদান রাখে। উক্ত প্রসঙ্গ এভাবে প্রকৃতি বনাম প্রতিপালন বিতর্কে মোড় নেয়। প্রথম দৃষ্টিকোণ অনুযায়ী, অনেকে দাবি করে মানুষ তার বৈশিষ্ট্য জন্মগতভাবে ধারণ করে যা তাদের তাড়না ও প্রবৃত্তি হতে বোঝা যায়, দ্বিতীয় দৃষ্টিকোণ অনুযায়ী, অনেকে দাবি করেন কোন ব্যক্তির বৈশিষ্ট্য তার বৃদ্ধি ও প্রতিপালন অনুযায়ী জীবনভর পরিবর্তিত হতে থাকে, যা সামাজিক মূল্যবোধ এবং গঠনমূলক পরিচয়ের মাধ্যমে বোঝা যায়।
জেনেটিক পার্থক্যের কারণে ব্যক্তিভেদে বৈশিষ্ট্যের পার্থক্য হয় কিনা তা জেনেটিক গবেষণা করে বোঝার চেষ্টা করা হয়। মানব যৌনতায় মানব ক্রোমোজোমের উপর গবেষণা করে পাওয়া গেছে যে, "মোট মানব জনসংখ্যার ১০% এর ক্রোমোজোমের এমন পার্থক্য রয়েছে যা এক্সএক্স-নারী কিংবা এক্সওয়াই-পুরুষ শ্রেণীর সঙ্গে সম্পূর্ণরূপে মেলে না।"
"মানব সঙ্গী নির্বাচন, প্রজনন ও প্রাজননিক কৌশল, এবং সামাজিক শিক্ষালাভ তত্ত্বের" বিবর্তনীয় দৃষ্টিকোণ যৌনতার বিভিন্ন ব্যাখ্যা প্রদান করে থাকে। যৌনতার সামাজিক-সাংস্কৃতিক বৈশিষ্ট্যগুলো ঐতিহাসিক পরিবর্তন এবং ধর্মীয় বিশ্বাসের দ্বারা পরিচালিত হয়। উদাহরণস্বরূপ বিবাহের মাধ্যমে যৌন আনন্দের ইহুদি দৃষ্টিভঙ্গি এবং যৌন আনন্দকে পরিত্যাগ করার ব্যাপারে অন্যান্য ধর্মের কিছু দৃষ্টিভঙ্গি উল্লেখযোগ্য। কিছু সংস্কৃতিকে আবার যৌনতার ব্যাপারে নিপীড়নমূলক হিসেবে বর্ণনা করা হয়। যৌনতা গবেষণার ক্ষেত্রে বিভিন্ন সামাজিক দলের মানবীয় পরিচয়, যৌনবাহিত রোগ এবং জন্মনিয়ন্ত্রণ প্রক্রিয়াও অন্তর্ভুক্ত থাকে।
এক্সিম ব্যাংক (বাংলাদেশ)
এক্সপোর্ট ইম্পোর্ট ব্যাংক অব বাংলাদেশ লিমিটেড যা (এক্সিম ব্যাংক) নামে সুপরিচিত বাংলাদেশের একটি অন্যতম বেসরকারি বাণিজ্যিক ব্যাংক। বাণিজ্যিক ব্যাংক হিসাবে বাংলাদেশ ব্যাংকের সকল নিয়ম কানুন মেনে ১৯৯৯ সালের ৩ আগস্ট যাত্রা শুরু করে। শুরুতে ব্যাংকটির নাম ছিল বেক্সিম ব্যাংক লিমিটেড। কিন্তু আইনগত সমস্যার কারণে ব্যাংকটিকে এক্সিম ব্যাংক নামে আভিহিত করা হয় যার পুরা নাম এক্সপোর্ট ইম্পোর্ট ব্যাংক অব বাংলাদেশ লিমিটেড।
১৯৯৯ সালে প্রয়াত জনাব শাহজাহান কবিরের নেতৃত্বে বাংলাদেশের আর্থ-সামাজিক উন্নয়নে ব্যাংকটি গঠিত হয়। তিনি ব্যাংকটির প্রতিষ্ঠাতা চেয়ারম্যান ছিলেন। ব্যাংকটি ৩ আগস্ট, ১৯৯৯ সালে বাণিজ্যিক যাত্রা শুরু করে। ২০০৯ সালে প্রথম বেসরকারি ব্যাংক হিসাবে যুক্তরাজ্যে এক্সচেঞ্জ হাউজ চালু করে।
এক্সিম ব্যাংক প্রথম ব্যাংক হিসাবে জুলাই, ২০০৪ সালে সকল কার্যক্রম প্রথাগত ব্যাংকিং থেকে ইসলামী শরিয়াহ ভিত্তিতে পরিবর্তিত করে। ব্যাংকটি মুসলিম ও অ-মুসলিম সবাইকে নিজস্ব প্রয়োজন অনুযায়ী ব্যাংকিং সেবা দিয়ে থাকে। এর মধ্যে রয়েছে -
বর্তমানে (october, 2018) ব্যাংকিং শাখা 118টি।
বর্তমানে (জুলাই, ২০১৪) এটিএম বুথ সংখ্যা ৪৫টি।এক্সিম ব্যাংক ফাউন্ডেশনের মাধ্যমে বিভিন্ন সহয়তা দেয়া হয়ে থাকে -
চট্টগ্রাম উন্নয়ন কর্তৃপক্ষ
চট্টগ্রাম উন্নয়ন কর্তৃপক্ষ (CDA) (সংক্ষেপেঃচউক) চট্টগ্রাম মেট্রোপলিটন এলাকার জন্য সংবিধিবদ্ধ পরিকল্পনা ও উন্নয়ন প্রণয়নমূলক কর্তৃপক্ষ যা বাংলাদেশ সরকারের "চউক অধ্যাদেশ-১৯৫৯" এর আলোকে গঠিত ও পরিচালিত হয়ে থাকে। ভৌগোলিক ও অর্থনৈতিকভাবে গুরুত্বপূর্ণ দেশের অন্যতম বাণিজ্যিককেন্দ্র চট্টগ্রাম শহর ও এর নিয়ন্ত্রিত আশেপাশের এলাকাসমূহের পরিকল্পিত ও সামঞ্জস্যপূর্ণ উন্নয়নের প্রতি দৃষ্টি রেখে ক্রমবর্ধমান নগরায়ণের ধারাকে পরিকল্পিত ও টেকসই করার লক্ষ্যে চট্টগ্রাম উন্নয়ন কর্তৃপক্ষ কাজ করে থাকে।
স্ট্রাকচার প্ল্যান-১৯৯৫ অনুযায়ী ১১৫২ বর্গ কিলোমিটার।
=সীমানা=
ভূমিধর বর্মন
ভূমিধর বর্মন (; ) অসমের প্রাক্তন মুখ্যমন্ত্রী। তিনি ভারতীয় জাতীয় কংগ্রেসের একজন উল্লেখযোগ্য রাজনীতিক ছিলেন। তিনি ১৯৯৬ সনের ২২ এপ্রিল তারিখ থেকে ১৯৯৬ সনের ১৪ মে তারিখ পর্যন্ত অসমের মুখ্যমন্ত্রী পদে নিয়োজিত ছিলেন। অসম বিধান সভায় ৭ বার সদস্য নির্বাচিত হয়েছিলেন। ১৯৬৭ সনে প্রথমবার তিনি বিধান সভায় সদস্য রুপে নির্বাচিত হয়েছিলেন। 
১৯৩১ সনের ২২ অক্টোবর তারিখে নলবাড়ি জেলার বেলশর গাঁও নামক স্থানে ভূমিধর বর্মন জন্মগ্রহন করেন। তাঁর পিতার নাম ভকতরাম বর্মন ও মাতার নাম মঠোপ্রিয়া বর্মন। তাঁর পিতা ভকতরাম একজন প্রসিদ্ধ ব্যবসায়ী ছিলেন। তাঁর মাতা-পিতার পাঁচটি সন্তান ছিল: তিনজন পুত্র ও দুইজন কন্যা। মাতা-পিতার কনিষ্ঠ সন্তান ছিলেন ভূমিধর বর্মন। 
ভূমিধর বর্মন বেলশর প্রাথমিক বিদ্যালয় থেকে প্রাথমিক শিক্ষা লাভ করেন। ১৯৫১ সনে তিনি টিহু হাইস্কুল থেকে প্রবেশিকা পরীক্ষায় দ্বিতীয় বিভাগে উত্তীর্ণ হন। ১৯৫৩ সনে তিনি গুয়াহাটির কটন কলেজ থেকে আই.এ.এস পরীক্ষায় উত্তীর্ণ হন। তারপর তিনি ডিব্রুগড়ের অসম চিকিৎসা মহাবিদ্যালয়ে নামভর্তি করেন। ১৯৫৮ সনে তিনি এম.বি.বি.এস ডিগ্রী লাভ করেন। 
এম.বি.বি.এস পরীক্ষায় উত্তীর্ণ হয়ে তিনি নিজ জন্মস্থান বেলশরে একটি ব্যক্তিগত চিকিৎসা সেবা কেন্দ্র স্থাপন করেন। ১৯৬৩ সনে তিনি শোলমারা প্রাথমিক স্বাস্থ্য কেন্দ্রে চিকিৎসক রুপে যোগদান করেন। তিনি বরপেটারোড স্বাস্থ্য কেন্দ্রে প্রথম শ্রেণীর সহকারী সার্জনরুপে নিযুক্তি লাভ করেছিলেন। 
ডঃ ভূমিধর বর্মন একজন উত্তম চিকিৎসক রুপে সমগ্র অঞ্চলে তাঁর খ্যাতি ছিল। সেইজন্য রাজনৈতিক নেতারা তাঁকে রাজনীতিতে অন্তর্ভুক্ত করার কথা বিবেচনা করেন। অসমের প্রাক্তন সাংসদ তথা বিধায়ক প্রফুল্ল গোস্বামী ও অসমের প্রাক্তন মুখ্যমন্ত্রী মহেন্দ্র মোহন চৌধুরীর সহযোগীতায় তিনি ভারতীয় জাতীয় কংগ্রেসে যোগদান করেন। ১৯৬৬ সনে তিনি চাকুরি ছেড়ে দেন।
১৯৬১ সনে ডঃ ভূমিধর বর্মন কামরূপ জেলার পলাশবাড়ির মালতী দাসকে বিবাহ করেন। তাঁদের চারজন সন্তান: একটি পুত্র ও তিনটি সন্তান। পুত্রের নাম দিগন্ত বর্মন। কন্যাদের নাম যথাক্রমে: দিপালী বর্মন, রীতা বর্মন, রীণা বর্মন। 
ডঃ ভূমিধর বর্মনকে হত্যা করার জন্য তিনিবার উগ্রপন্থী আক্রমণ করেছিল। প্রথম আক্রমণ ১৯৮৬ সনে বেলশর থানার সন্মুখে, দ্বিতীয় আক্রমণ ১৯৯০ সনের ২০ জানুয়ারি তারিখে নিজ বাসগৃহে পতাকা উত্তোলনের সময় ও তৃতীয় আক্রমণ সংঘটিত হয় ১৯৯৫ সনের ৩০ ডিসেম্বর তারিখে বরক্ষেত্রী সমষ্টির লাউপারা গাঁও নামক স্থানে। উক্ত তিনটি আক্রমণে কোন ক্ষয়-ক্ষতি না হয়ে তাঁর প্রাণ রক্ষা হয়।
থিওডোর ওলফগ্যাং হ্যানশ
থিওডোর ওলফগ্যাং হ্যানশ একজন জার্মান পদার্থবিজ্ঞানী। তিনি ২০০৫ সালে জন লুইস হল ও রয় জে গ্লোবার এর সাথে পদার্থবিজ্ঞানে নোবেল পুরস্কার লাভ করেন।
গারহার্ড ডোমাগ
গারহার্ড জোহানেস পল ডোমাগ একজন জার্মান রোগতত্ত্ববিদ এবং ব্যাক্টেরিওলজিস্ট। তিনি ১৯৩৯ সালে চিকিৎসাবিজ্ঞানে নোবেল পুরস্কার লাভ করেন।
আলী আমজাদ সরকারি বালিকা উচ্চ বিদ্যালয়
আলী আমজাদ সরকারি বালিকা উচ্চ বিদ্যালয় মৌলভীবাজার জেলার সদর উপজেলায় অবস্থিত একটি প্রাচীন সরকারি শিক্ষা প্রতিষ্ঠান। প্রতিষ্ঠাকালীন সময়ে এটি কলকাতা বিশ্ববিদ্যালয়ের অধীনে ছিল এবং পরবর্তীতে পূর্ব বাংলা শিক্ষা বোর্ডের অধীনে বিদ্যালয়ের কার্যক্রম পরিচালনা করে। ১৯৬৪ সাল থেকে বিদ্যালয়টির শিক্ষার্থীরা মাধ্যমিক ও উচ্চ মাধ্যমিক শিক্ষা বোর্ড, কুমিল্লার অধীনে এসএসসি পরীক্ষায় অংশগ্রহণের সুযোগ পায়। পরবর্তীতে মাধ্যমিক ও উচ্চ মাধ্যমিক শিক্ষা বোর্ড, সিলেট প্রতিষ্ঠিত হওয়ার পর থেকে সিলেট বোর্ডের অধীনে পরীক্ষা দিচ্ছে। এটি মাধ্যমিক ও উচ্চ শিক্ষা অধিদপ্তরের আওতাভুক্ত একটি সরকারি মাধ্যমিক বিদ্যালয় যেখানে ষষ্ঠ শ্রেণি থেকে দশম শ্রেণি পর্যন্ত পাঠ্যক্রম চালু রয়েছে।
আলী আমজাদ সরকারি বালিকা উচ্চ বিদ্যালয় ১৯৩২ খ্রিষ্টাব্দে প্রতিষ্ঠিত হয়। প্রতিষ্ঠাকালীন সময় থেকেই বিদ্যালয়টি এই নামে পরিচিত ছিল। বর্তমান কুলাউড়া উপজেলার অন্তর্গত লংলার বিখ্যাত জমিদার মৌলভী নওয়াব আলী আমজাদ খান স্কুলটির জন্য ৮৪ ডেমিমাল জমি দান করেন। বিদ্যালয়টির পুরাতন ক্যাম্পাসটি মনু নদীর তীরে অবস্থিত ছিল। পরবর্তীতে মৌলভীবাজারের দুইজন স্বনামধন্য আইনজীবী, যতীন্দ্র মোহন দেব এবং মধূসুদন দত্ত বর্তমান ক্যাম্পাসের জন্য ১২৩ ডেসিমাল জমি দান করেন। এই জমিতে একটি দ্বিতল আবাসিক ভবন নির্মিত হয়। কালের বিবর্তনে পুরাতন ক্যাম্পাসে নির্মিত টিনশেড ভবনগুলো জরাজীর্ণ হয়ে পড়ে। ১৯৮০ সালে বিদ্যালয়ের প্রধান শিক্ষিকা ঊষা দাস পুরাতন ক্যাম্পাস থেকে স্কুলের একাডেমিক ও প্রশাসনিক কার্যক্রম বর্তমান ক্যাম্পাসে স্থানান্তর করার উদ্যোগ নেন।পুরাতন আবাসিক ভবনটি এখন পাঠদানের জন্য ব্যবহৃত হচ্ছে। ১৯৮৪ সালে মনু নদীর তীর প্লাবিত হয়ে মৌলভীবাজার শহর এক ভয়াবহ বন্যার কবলে পড়ে। বন্যায় বিদ্যালয়ের পাঠাগার ও ‍গুরুত্বপূর্ণ পুরনো নথিপত্র পুরোপুরি নষ্ট হয়ে যায়।
বর্তমানে বিদ্যালয়ে তিনটি দ্বিতল ভবন এবং একটি প্রশাসনিক ভবন রয়েছে। পাঠদানের জন্য ২৩ টি শ্রেণিকক্ষ রয়েছে। এছাড়াও বিদ্যালয়ে দুটি বিজ্ঞানাগার, দুটি কম্পিউটার ল্যাব, একটি পাঠাগার, শিক্ষকদের জন্য দুটি বিশ্রামকক্ষ, একটি সম্মেলন কক্ষ এবং একটি প্রার্থনাকক্ষ রয়েছে। এছাড়াও বিদ্যালয়ে বাংলাদেশ কম্পিউটার কাউন্সিল কর্তৃক প্রতিষ্ঠিত একটি অত্যাধুনিক কম্পিউটার ল্যাব রয়েছে।
বিদ্যালয়ের শিক্ষার্থীরা জেএসসি ও এসএসসি পরীক্ষায় সাফল্যের সাক্ষর রেখে আসছে। ২০০৮, ২০০৯, ২০১০, ২০১১ এবং ২০১২ সালের এসএসসিতে পাশের হার যথাক্রমে ৮১.১৭%, ৯৩.৬২%, ৯৬.৪৯%, ৯৮.৫৬% এবং ৯৮.৭৫%। ২০১২ সালে এসএসসিতে ৩১ জন, ২০১৪ সালে এসএসসিতে ৪৩ জন শিক্ষার্থী জিপিএ-৫ অর্জন করে। এছাড়াও ২০১০ সালের জেএসসি পরীক্ষায় ১৮ জন এবং ২০১১ সালের জেএসসি পরীক্ষায় ১৮ জন মেধাবৃত্তি লাভ করে স্কুলের মেধাবী শিক্ষার্থীরা। ২০১৪ সালের এসএসসি পরীক্ষায় সিলেট বোর্ডের প্রথম ২০টি স্কুলের মধ্যে স্কুলটি স্থান করে নেয়।
কিম হিউজ
কিম্বার্লি জন হিউজ (; জন্ম: ২৬ জানুয়ারি, ১৯৫৪) পশ্চিম অস্ট্রেলিয়ার মার্গারেট রিভার এলাকায় জন্মগ্রহণকারী অস্ট্রেলিয়ার সাবেক ক্রিকেটার। ১৯৭৯ থেকে ১৯৮৫ সাল পর্যন্ত অস্ট্রেলিয়া জাতীয় দলে খেলার পাশাপাশি ওয়েস্টার্ন অস্ট্রেলিয়া, নাটাল দলে খেলেন। ১৯৭৯ থেকে ১৯৮৪ সময়কালে দলের অধিনায়কেরও দায়িত্ব পালন করেছেন তিনি। "ক্ল্যাগি" ডাকনামে পরিচিত কিম হিউজ তৎকালীন ক্রীড়া জগতে নিষিদ্ধ সফর হিসেবে স্বীকৃত দক্ষিণ আফ্রিকায় বিদ্রোহী অস্ট্রেলিয়া দলের অধিনায়কত্ব করেছেন।
পশ্চিম অস্ট্রেলিয়ার মার্গারেট রিভার এলাকায় হিউজ জন্মগ্রহণ করে। বাবা স্ট্যান ছিলেন বিদ্যালয়ের শিক্ষক ও মা রুথ। এ দম্পতির প্রথম সন্তান ছিলেন তিনি। হিউজের পরিবার কুদারদাপ এলাকায় বসবাস করতেন। সেখানে স্ট্যান বিদ্যালয়ের দায়িত্বে ছিলেন। বাবার স্থানান্তরিত চাকুরীর সুবাদে হিউজের পরিবার বালিদু, পিঞ্জারা ও জেরাল্টটন এলাকায় অতিবাহিত করতে হয়। অবশেষে জেরাল্ডটনের উপকণ্ঠে ওনথেলায় স্থায়ীভাবে বসবাস করতে শুরু করেন। স্থানীয় অ্যালেনডেল প্রাথমিক বিদ্যালয়ে ভর্তি হন। এ বিদ্যালয়ে তাঁর বাবা প্রধানশিক্ষক ছিলেন।
প্রাথমিক বিদ্যালয়ের পড়াশোনা শেষে হিউজের পরিবার পার্থে চলে যায়। সিটি বিচ হাইস্কুলে ভর্তি হন ও ফ্লোরিয়েট পার্ক অনূর্ধ্ব-১৬ দলে ক্রিকেট খেলতে শুরু করেন। জুনিয়র পর্যায়ের চূড়ান্ত মৌসুমে ৪৬ গড়ে ৫৫৫ রান ও ৬ গড়ে ২৮ উইকেট লাভ করেন। এরপর তিনি ওয়েস্টার্ন অস্ট্রেলিয়া কোল্টস দলের সদস্য হন।
ডানহাতি ব্যাটসম্যান হিউজ অর্থোডক্স ও আকর্ষণীয় ব্যাটিং স্টাইলে ক্রিজে দাঁড়াতেন। শৈশবকাল থেকেই উপযোগী টেস্ট ক্রিকেটার হিসেবে তিনি চিহ্নিত হয়েছিলেন। ডেনিস লিলি ও রড মার্শের সাথে প্রায়শঃই ব্যক্তিত্বের সংঘাতে জড়িয়ে পড়তেন। অস্ট্রেলীয় ক্রিকেট বোর্ডের উন্নয়ন ও বিশ্ব সিরিজ ক্রিকেটে অংশগ্রহণের মধ্যে ভাঙ্গনের সময়ে তিনি উন্নয়নের দিকে ধাবিত ছিলেন।
হিউজের অধিনায়কত্বের রেকর্ড বেশ নিম্নমুখী ছিল। ২৮ টেস্টে নেতৃত্ব দিয়ে মাত্র ৭ টেস্টে জয়লাভ করেছিল অস্ট্রেলিয়া। অনভিজ্ঞ দলের পুণর্গঠনে বেশ কয়েকজন অভিজ্ঞ খেলোয়াড়ের নিয়মিত অনুপস্থিতি ও পরবর্তীকালে অবসর নেয়ার প্রেক্ষাপটে কাজ করে যান। তৎকালীন ক্রিকেট বিশ্বে একচ্ছত্র প্রাধান্যবিস্তারকারী ওয়েস্ট ইন্ডিজ দলের কাছে সিরিজ পরাজয়ের পর প্রচারমাধ্যম ও সাবেক দলীয় সঙ্গীদের থেকে অব্যাহত চাপ আসলে আবেগঘন পরিবেশে ও অশ্রুসিক্ত বক্তব্য প্রদান করে অধিনায়কত্ব থেকে নিজেকে প্রত্যাহার করে নেন।
দক্ষিণ আফ্রিকায় ক্রিকেট খেলে অবসর নেন হিউজ। অবসর পরবর্তীকালে হিউজ ওয়েস্টার্ন অস্ট্রেলিয়ান ক্রিকেট অ্যাসোসিয়েশনের নির্বাচকমণ্ডলীর সভাপতির দায়িত্ব পালন করেন। এছাড়াও, এবিসি রেডিওতে মাঝেমধ্যে ক্রিকেট ধারাভাষ্যকার হিসেবে অংশ নিতেন।
আরবোভাইরাস (ব্যান্ড)
"আরবোভাইরাস" বাংলাদেশের একটি হার্ড রক ব্যান্ড । ২০০২ সালে গিটারিস্ট সুহার্তো শেরিফ, আসিফ আজগর রঞ্জন এবং ড্রামার হিমেলের হাত ধরে যাত্রা শুরু করে আরবোভাইরাস। এরা তিনজন ছিলেন স্কুলজীবন বন্ধু। ব্যান্ডের নামটি মূলত Blade II কমিক বই থেকে সংরক্ষণ করা হয়। আরবোভাইরাস গঠিত হবার পর থেকে এখন পর্যন্ত অনেক মিউজিসিয়ানই এই ব্যান্ডের সাথে কাজ করেছে। সুফি ম্যাভেরিক(ভোকাল), সুহার্তো শেরিফ (গিটার), আসিফ আজগর রঞ্জন (গিটার), আলদেন আলম (বেজ) এবং নাফিস আল আমিন(ড্রামস) হচ্ছে আরবোভাইরাসের বর্তমান লাইনআপ।
♦এলবাম সমূহ:
★ 64m 53s (২০০৬)
★ মন্তব্য নিষ্প্রয়োজন (২০১৩)
★ বিশেষ দ্রষ্টব্য (২০১৭)
ফিল্মফেয়ার শ্রেষ্ঠ পরিচালক পুরস্কার
ফিল্মফেয়ার শ্রেষ্ঠ পরিচালক পুরস্কার হল ভারতের চলচ্চিত্র পরিচালকদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। এই বিভাগে সর্বাধিক সাতবার পুরস্কার লাভ করেন বিমল রায়। চারবার করে এই পুরস্কার লাভ করেন রাজ কাপুর, যশ চোপড়া ও সঞ্জয় লীলা ভন্সালী।
গাঢ় বর্ণ বিজয়ী নির্দেশ করে।
পাকিস্তান আন্দোলন
পাকিস্তান আন্দোলন ( — ) উপমহাদেশে সংঘটিত একটি রাজনৈতিক আন্দোলন। ব্রিটিশ সাম্রাজ্য থেকে স্বাধীন হয়ে উপমহাদেশের উত্তর পশ্চিমের চারটি প্রদেশ ও উত্তর পূর্বের বাংলা নিয়ে স্বাধীন রাষ্ট্র পাকিস্তান গঠনের জন্য এই আন্দোলন সংঘটিত হয়।
ভারতের স্বাধীনতা আন্দোলনের সাথে সমান্তরালে এই আন্দোলন চলে। দুই আন্দোলনের উদ্দেশ্য একই ছিল। তবে পাকিস্তান আন্দোলনের মুখ্য উদ্দেশ্য ছিল এর ধর্মীয় পরিচয় ও রাজনৈতিক স্বার্থ রক্ষা করা। প্রথম সংগঠিত আন্দোলন সৈয়দ আহমদ খান কর্তৃক আলিগড়ে শুরু হয় যা আলিগড় আন্দোলন নামে পরিচিতি পায়। এটি পাকিস্তান আন্দোলনের ভিত্তিস্থাপন করে। ১৯০৬ সালে একটি শিক্ষা কনভেনশন অনুষ্ঠিত হয়। মুসলিম সংস্কারকরা আন্দোলনকে রাজনৈতিক পর্যায়ে নিয়ে যান। এসময় নিখিল ভারত মুসলিম লীগ গঠিত হয়। গুরুত্বপূর্ণ নেতাদের উদ্দেশ্য ছিল ব্রিটিশ ভারতে মুসলিমদের মৌলিক অধিকার রক্ষা করা। আন্দোলনের প্রাথমিক পর্যায়ে মুসলিম লীগের বার্ষিক অধিবেশনের পর এটি দার্শনিক আল্লামা ইকবালের দৃষ্টিভঙ্গি গ্রহণ করে। মুহাম্মদ আলি জিন্নাহর সাংবিধানিক প্রচেষ্টা আন্দোলনের জন্য জনসমর্থন সৃষ্টি করে। উর্দু কবি ইকবাল ও ফয়েজ সাহিত্য, কবিতা ও বক্তৃতার মাধ্যমে রাজনৈতিক সচেতনতা গঠনে ভূমিকা রাখেন। নারীদের মধ্যে বেগম রানা লিয়াকত আলি খান ও ফাতেমা জিন্নাহ এতে ভূমিকা রাখেন।
পাকিস্তান আন্দোলনে বিভিন্ন শ্রেণীপেশার মানুষ অংশ নেয়। পরবর্তীতে ভারত স্বাধীনতা আইন, ১৯৪৭ প্রণীত হয় যার আওতায় স্বাধীন ডোমিনিয়ন ভারত ও পাকিস্তান গঠিত হয়। পাকিস্তান আন্দোলন বিভিন্ন ক্ষেত্রে সামাজিক, রাজনৈতিক, বুদ্ধিবৃত্তিক প্রক্রিয়ার ফলাফল স্বরূপ ছিল। প্রতিষ্ঠাতারা এরপর শক্তিশালী সরকার গঠন করতে সচেষ্ট হন। পরবর্তীতে ১৯৫৮ সালে পাকিস্তানে সামরিক অভ্যুত্থান ঘটে। রাজনৈতিক ও অর্থনৈতিক বৈষম্যের কারণে ১৯৭১ সালে তৎকালীন পূর্ব পাকিস্তান স্বাধীন বাংলাদেশ হিসেবে আত্মপ্রকাশ করে। এরপর থেকে তৎকালীন পশ্চিম পাকিস্তান অংশ পাকিস্তান রাষ্ট্র নামে পরিচিত হয়।
ইমপ্যাক্ট রেসলিং
টোটাল ননস্টপ অ্যাকশন (টিএনএ) রেসলিং ন্যাশভিল, টেনেসিতে অবস্থিত একটি যুক্তরাষ্ট্র ভিত্তিক পেশাদারি কুস্তি প্রতিষ্ঠান। এটি প্রতিষ্ঠিত হয় ২০০০ সালে টিনএনএ-এর সাবেক সভাপতি এবং সাবেক সিইও পেশাদার রেসলার জেফ জ্যারেট এবং তাঁর পিতা জেরি জ্যারেটের মাধ্যমে। বর্তমানে ডব্লিউডব্লিউই এর পর এটি মার্কিন যুক্তরাষ্ট্রের দ্বিতীয় বৃহত্তম পেশাদারি কুস্তি প্রমোশন। এর মূল কোম্পানি টিএনএ এন্টারটেনমেন্ট হিসাবে পরিচিত হয়ে ওঠে।
টিনএনএ প্রতিষ্ঠার গোড়াপত্তন হয় '৯০-এর দশকের জনপ্রিয় পেশাদার কুস্তি প্রতিষ্ঠান ওয়ার্ল্ড চ্যাম্পিয়নশিপ রেসলিং (ডব্লিউডব্লিউই) ব্যবসা ছেড়ে দেওয়ার পর। বব রাইডার, জেফ জ্যারেট, এবং জেরি জ্যারেট একবার মাছ ধরতে গিয়ে পেশাদার কুস্তি ব্যবসায় তাদের ভবিষ্যত নিয়ে আলোচনা করেন।
তখন যুক্তরাষ্ট্রের জাতীয় টেলিভিশনে শুধুমাত্র একটি (ডব্লিউডব্লিউই) পেশাদার কুস্তি অনুষ্ঠান ছিল। রাইডার মনে করেন এই পরিস্থিতি টিভি চ্যানেলগুলো রেসলিং নিয়ে ব্যবসার পক্ষে খারাপ বিবেচনা করার দিকে এগিয়ে নেয়।তিনি একটি রেসলিং প্রতিষ্ঠানের প্রস্তাব করেন যা টেলিভিশনের উপর নির্ভরশীল না হয়ে সরাসরি পে পার ভিউ তে প্রচার হবে।
অ্যাডলফ ভন বেয়ার
জোহান ফ্রিডরিখ উইলহেল্ম অ্যাডলফ ভন বেয়ার (জার্মান: [ˈbaɪɐ] অ্ক্টোবর ৩১, ১৮৩৫– আগস্ট ২০, ১৯১৭);একজন জার্মান রসায়নবিজ্ঞানী। তিনি ১৯০৫ সালে রসায়নে নোবেল পুরস্কার লাভ করেন।
বেয়ার ১৮৩৫ সালের ৩১ অক্টোবর বার্লিনে জন্মগ্রহণ করেন।
তাফাদজা কামুঙ্গোজি
তাফাদজা কামুঙ্গোজি (; জন্ম: ৮ জুন, ১৯৮৭) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে তিনি মূলতঃ লেগ ব্রেক বোলিং করে থাকেন। ঘরোয়া ক্রিকেটে মাসভিঙ্গো দলের পক্ষে খেলেছেন।
জিম্বাবুয়ে বোর্ড একাদশের পক্ষে অস্ট্রেলিয়ান একাডেমি দলের বিপক্ষে অংশ নিলেও তিন খেলার ঐ সিরিজে ৩-০ ব্যবধানে পরাজিত হয় তার দল। ২০০৫-০৬ মৌসুমে জিম্বাবুয়ের লিস্ট এ ক্রিকেটের খেলায় অংশ নেন। তিন খেলায় তিনি পাঁচ উইকেট পান। তন্মধ্যে ম্যাশোনাল্যান্ডের বিপক্ষে চার উইকেট নিয়ে দলটিকে ৭৬ রানে অল-আউট হতে সহায়তা করেন।
২০০৬-০৭ মৌসুমে দক্ষিণ আফ্রিকার বিপক্ষে টুয়েন্টি২০ খেলায় অভিষিক্ত হন। ২০০৬ সালের চ্যাম্পিয়ন্স ট্রফিতে জিম্বাবুয়ে দলে ডাক পান। ২৫ অক্টোবর, ২০১৪ তারিখে বাংলাদেশ সফরে মিরপুরের শের-ই-বাংলা ক্রিকেট স্টেডিয়ামে অনুষ্ঠিত প্রথম টেস্টে স্বাগতিক বাংলাদেশের বিপক্ষে তার টেস্ট অভিষেক ঘটে।
বিমলা প্রসাদ চলিহা
বিমলা প্রসাদ চলিহা (; ) ভারতীয় জাতীয় কংগ্রেস দলের একজন নেতা ও অসমের প্রাক্তন মুখ্যমন্ত্রী।। ১৯৭১ সনে তাঁকে পদ্মবিভূষণ পুরস্কার দ্বারা সন্মানিত করা হয়। 
১৯১২ সনে ২৬ মার্চ তারিখে অসমের শিবসাগর জেলায় বিমলা প্রসাদ চলিহা জন্মগ্রহন করেন। তাঁর পিতার নাম কালিপ্রসাদ চলিহা ও মাতার নাম নিকুঞ্জলতা। পিতা কালিপ্রসাদ ছিলেন শিবসাগর ন্যায়ালয়ের একজন প্রখ্যাত উকিল। মাতা নিকুঞ্জলতা ছিলেন মণিরাম দেওয়ানের নাতি।। তাঁদের পরিবার ছিল অভিজাত শ্রেনীর বংশ ও তাদের চা-বাগান ছিল। কালিপ্রসাদ চলিহার পাঁচটি পুত্র ও পাঁচটি কন্যা ছিল। 
বিমলা প্রসাদ চলিহা বাল্যকালের শিক্ষা শিবসাগর সরকারি উচ্চ বিদ্যালয় থেকে সম্পূর্ন করেন। ১৯২৮ সনে তিনি প্রবেশিকা পরীক্ষায় উত্তীর্ণ হন। তারপর তিনি কলকাতার সি.টি কলেজে নামভর্তি করেন যদিও শিক্ষা অসমাপ্ত করে অসমে ফিরে আসেন ও কংগ্রেস দলে যোগদান করেন। এখানেই তাঁর শিক্ষাজীবন সমাপ্ত হয়। 
১৯৩০ সনে বিমলা প্রসাদ চলিহার রাজনৈতিক জীবন আরম্ভ হয়। ১৯৩১ সনে মহাত্মা গান্ধী জনসাধারনকে আহ্বান জানিয়েছিলেন যে গ্রামীণ তাঁত উন্নত হওয়া প্রয়োজন। ১৯৩৪ সনে মহাত্মা গান্ধী অসমের শিবসাগরে আসেন। সেই সময়ে বিমলা প্রসাদ চলিহা একটি উন্নত শ্রেনীর তাঁত প্রস্তুত করে মহাত্মা গান্ধীকে দেখান। উন্নত শ্রেণীত তাঁত দেখে মহাত্মা গান্ধী মোহিত হন ও বিমলা প্রসাদ চলিহাকে আঞ্চলিক শিল্পের প্রশিক্ষন নেওয়ার জন্য বিহারে পাঠান। তারপর তাঁকে "সর্বভারতীয় স্পীনার এসোশিয়েন অসম শাখার" সম্পাদক রুপে নিযুক্তি প্রদান করা হয়। 
১৯৪১ সনে বিমল প্রসাদ চলিহা ব্যক্তিগত সত্যাগ্রহ ও ১৯৪১ সনের আন্দোলনে সক্রিয়ভাবে জড়িত ছিলেন। ১৯৪২ সনে তিনি আঞ্চলিক সংগঠন শক্তিশালী ভাবে গড়ে তোলার জন্য মনোযোগ দেন। আন্দোলনে যোগদান করার জন্য ১৯৪২ সনে ১৯৪৪ সন পর্যন্ত তাঁর কারাবাস হয়েছিল। 
১৯৮৬ সনের সাধারণ নির্বাচনে শিবসাগর পশ্চিম সমষ্টি থেকে বিমলা প্রসাদ চলিহা নির্বাচিত হয়েছিল। ভারত স্বাধীন হওয়ার পর গোপীনাথ বরদলৈ-এর নেতৃত্বে অসমে স্বাধীন মন্ত্রীসভা গঠিত হয়। এই মন্ত্রীসভায় তাঁকে গ্রাম উন্নয়ন বিভাগ পরিচালনার দ্বায়িত্ব দেওয়া হয়। ১৯৪৭-৪৮ সন পর্যন্ত তিনি রাজ্যিক বিধান সভার সংসদী সচিব ছিলেন। তিনি অসম এপেক্স ব্যাঙ্ক ও অসম কুটির শিল্পের প্রথম চেয়ারম্যান রুপে নিযুক্তি লাভ করেন। 
১৯৫০ সনে বিমলা প্রসাদ চলিহা অসম প্রদেশ কংগ্রেস কমিটির সাধারণ সম্পাদক ও ১৯৫২ সনে সভাপতি নির্বাচিত হন। ১৯৫৩ সনে তিনি শিবসাগর সমষ্টি থেকে লোকসভার সদস্য রুপে নির্বাচিত হয়েছিল। তাছাড়াও তিনি নগা শান্তি মিশনের সদস্য ছিলেন। 
১৯৫৭ সনের ২৮ ডিসেম্বর তারিখে বিমলা প্রসাদ চলিহা অসমের মুখ্যমন্ত্রী পদে নিযুক্তি লাভ করেন। এই পদে তিনি ১৯৭১ সনের ৩০ অক্টোবর পর্যন্ত ছিলেন। এই সময়সীমার মধ্যে তিনি নানান সমস্যার সন্মুখীন হন । এরমধ্যে ১৯৬০ সনের ভাষা আন্দোলন, ১৯৬২ সনের চীনা আক্রমণ, ১৯৬৫ সনের পাকিস্তান আক্রমণ, তৈল শোধনাগার আন্দোলন, ১৯৬৬ সনের মিজো বিদ্রোহ, মেঘালয় স্থাপনের প্রচেষ্টা, পাকিস্তানী অনুপ্রবেশ ইত্যাদি প্রধান ছিল। 
১৯৭১ সনের ২৫ ফেব্রুয়ারি তারিখে বিমলা প্রসাদ চলিহার মৃত্যু হয়।
রাজা হাসান
রাজা হাসান (; জন্ম: ৮ জুলাই, ১৯৯২) পাঞ্জাবের শিয়ালকোটে জন্মগ্রহণকারী পাকিস্তানের উদীয়মান ক্রিকেটার। পাকিস্তান ক্রিকেট দলের অন্যতম সদস্য হিসেবে রয়েছেন। দলে তিনি মূলত বোলার। কার্যকরী বামহাতি অর্থোডক্স স্পিন ও দোসরায় ব্যাটসম্যানদেরকে বিভ্রান্তিতে ফেলায় পারদর্শী।
২০১০ সালে ইংল্যান্ড সফরে সাঈদ আজমলের সাথে তিনি দানিশ কানেরিয়ার স্থলাভিষিক্ত হন। ইজাজ আহমেদের অনুপ্রেরণায় রাজার খেলোয়াড়ী জীবনের সূত্রপাত ঘটে। ২০১২ সালে ১৯ বছর বয়সে শ্রীলঙ্কার বিপক্ষে দলের সদস্য মনোনীত হন। সেপ্টেম্বর, ২০১২ সালে অস্ট্রেলিয়ার বিপক্ষে টুয়েন্টি২০ আন্তর্জাতিকে তার অভিষেক ঘটে। সংযুক্ত আরব আমিরাতে অনুষ্ঠিত টি২০ সিরিজের প্রথম খেলায় তিনি দুই উইকেট পান। ১০ অক্টোবর, ২০১৪ তারিখে একই মাঠে ও একই দলের বিরুদ্ধে তার একদিনের আন্তর্জাতিকে অভিষেক ঘটে।
সাদ নাসিম
হাফিজ সাদ নাসিম (; জন্ম: ২৯ এপ্রিল, ১৯৯০) পাকিস্তানের উদীয়মান ক্রিকেটার। পাকিস্তান ক্রিকেট দলের অন্যতম সদস্য নাসিম ডানহাতি মাঝারি সারির ব্যাটসম্যান হিসেবে খেলছেন। এছাড়াও তিনি লেগব্রেক স্পিন বোলিংয়ে পারদর্শী। ঘরোয়া ক্রিকেটে ওয়াপদা ক্রিকেট দল, পাকিস্তান এ এবং লাহোর লায়ন্স দলে খেলছেন। অক্টোবর, ২০১৪ সালে সংযুক্ত আরব আমিরাতে অনুষ্ঠিত টুয়েন্টি২০ আন্তর্জাতিক খেলায় অস্ট্রেলিয়ার বিপক্ষে অভিষেক ঘটে তার।
কেশব চন্দ্র গগৈ
কেশব চন্দ্র গগৈ ; )অসমের প্রাক্তন মুখ্যমন্ত্রী। ১৯৮২ সনের ১৩ জানুয়ারি তারিখ থেকে ১৯৮২ সনের ১৯ মার্চ পর্যন্ত তিনি মুখ্যমন্ত্রী পদে অধিষ্ঠিত ছিলেন। তিনি ডিব্রুগড় সমষ্টি থেকে অসম বিধান সভায় নির্বাচিত হয়েছিলেন। 
১৯২৫ সনের ২৯ সেপ্টেম্বর তারিখে অসমের শিবসাগর জেলার লঙ্কা গাঁও নামক স্থানে কেশব চন্দ্র গগৈ জন্মগ্রহন করেন। তাঁর পিতার নাম ভোগরাম গগৈ। তিনি ১৯৪৬ সনে স্নাতক ডিগ্রী লাভ করেন। তিনি বানারসী হিন্দু বিশ্ববিদ্যালয় থেকে আইন পরীক্ষায় উত্তীর্ণ হন। তারপর তিনি শিবসাগর ন্যায়ালয়ে উকালতি আরম্ভ করেন। কেশব চন্দ্র গগৈ নানান সামাজিক অনুষ্ঠানে ঘনিষ্ঠ ভাবে জড়িত ছিলেন। তিনি তিনসুকীয়া আইন কলেজের প্রতিষ্ঠাপক অধ্যক্ষ, ডিব্রুগড় উকিল সন্থার সভাপতি, অসম উচ্চ ন্যায়ালয়ের প্রবীণ অধিবক্তা ও অসম রাজহ বোর্ডের একজন অধিবক্তা। তিনি কিছুদিন ডিব্রুগড় আইন কলেজে অধ্যাপনা করেছিলেন। 
১৯৭৮ সনে জনতা পার্টির প্রার্থীরুপে কেশব চন্দ্র গগৈ ডিব্রুগড় সমষ্টি থেকে অসম বিধান সভায় নির্বাচিত হন। সেই সময় গোলাপ বরবরা বিত্তমন্ত্রী ছিল। ১৯৮০ সনে তিনি সৈয়দা আনোয়ারা টাইমুরের মন্ত্রীসভায় মন্ত্রী ছিলেন। 
১৯৮২ সনের ১৩ জানুয়ারি তারিখ থেকে কিছুদিন কেশব চন্দ্র গগৈ অসমের মুখ্যমন্ত্রী পদ গ্রহণ করেছিলেন। তারপূর্বে অসমে রাষ্ট্রপতি শাসন চালু ছিল। মন্ত্রীসভা গঠনের পর অসমে রাষ্ট্রপতি শাসন সমাপ্ত হয়। সেই সনের ১৯ মার্চ তারিখে তিনি মন্ত্রীর পদত্যাগ করেন। তারপর অসমে পুনারাব রাষ্ট্রপতি শাসন চালু হয়। 
১৯৯৮ সনের ৩ আগষ্ট তারিখে কেশব চন্দ্র গগৈর মৃত্যু হয়।
গোলাপ বরবরা
গোলাপ বরবরা (; ) অসমের প্রাক্তন মুখ্যমন্ত্রী।। ১৯৭৮ সনে তাঁর নেতৃত্বে গঠিত সরকারটিই ছিল অসমে প্রথম কংগ্রেস বিরোধী সরকার। 
১৯২৫ সনের ২৯ আগষ্ট তারিখে গোলাঘাটে গোলাপ বরবরা জন্মগ্রহন করেন। তাঁর পিতার নাম কমল বরবরা। তিনি ডিগবয় অইল কোম্পানীর কর্মচারী ছিলেন। গোলাপ বরবরা পিতা-মাতার প্রথম সন্তান ছিলেন।।
গোলাপ বরবরা বাল্যকালের শিক্ষা তিনসুকিয়া থেকে গ্রহন করেন।। ১৯৪৪ সনে তিনি কলকাতা বিশ্ববিদ্যালয় দ্বারা পরিচালিত প্রবেশিকা পরীক্ষায় উত্তীর্ণ হন। কলকাতা বিশ্ববিদ্যালয় থেকে আই.এস.সি পরীক্ষায় উত্তীর্ণ হন। কলকাতায় থাকাকালিন সময়ে তিনি সমাজবাদী আন্দোলনে অনুপ্রেনিত হয়ে কলেজের শিক্ষা অসমাপ্ত করে অসমে ফিরে আসেন।
সেই সমবে অসমের কংগ্রেস দলের মধ্যে কংগ্রেস সোশিয়েলিষ্ট নামক একটী দল ছিল। কলকাতার থেকে ফিরে এসে তিনি সেই দলের অন্তর্ভুক্ত হন। ভারত স্বাধীন হওয়ার পর তিনি সেই দল ত্যাগ করে একতি নতুন দল গঠন করেন। ১৯৫২ সনের সাধারণ নির্বচনে গোলাপ বরবরা সোশিয়েলিষ্ট পার্টী ডিব্রুগড় জেলা শাখার সম্পাদক হয়। ১৯৬৫ সনে তিনি এক বৎসরের জন্য দলের সর্বভারতীয় সাধারণ সম্পাদক ছিলেন। 
১৯৬৮ সনে গোলাপ বরবরা রাজ্যসভায় বিরোধী দলের সদস্যরুপে প্রথম নির্বাচিত হয়। ১৯৭৪ সন পর্যন্ত তিনি রাজভসভার সদস্য ছিলেন।। ভারতীয় উত্তর-পূর্ব সীমান্ত রেলওয়ের সহিত তিনি কিছুদিন জড়িত ছিলেন।। 
১৯৭৪ সনের শেষের দিকে লোকনায়ক জয়প্রকাশের নেতৃত্বে সমগ্র দেশজুড়ে আন্দোলনের সৃষ্টি হয়েছিল। গোলাপ বরবরা এই আন্দোলনে সক্রিয় অংশগ্রহন করেছিলেন। গোলাপ বরবরা এই আন্দোলনে সক্রিয় ভূমিকা গ্রহন করেছিলেন। ১৯৭৫ সনের ২৫ জুন তারিখে জরুরী অবস্থা ঘোষণা করে জয়প্রকাশ, মোরারজী দেশাই ও তাঁকে করাবাস দেওয়া হয়। 
কারাগার থেকে মুক্তি পেয়ে তিনি নবগঠিত জনতা দলের সভাপতি পদ গ্রহণ করেন। ১৯৭৮ সনের অসম বিধানসভা নির্বাচনে দলটি সংখ্যাগরিষ্ঠ লাভ করে সরকার গঠন করে।
১৯৭৮ সনের নির্বাচনে জনতা পার্টী ৫৩ তি আসন লাভ করে। ফলে দলটি বিধানসভার বৃহত্তম দল হিসেবে গণ্য হয়।
২৭ ক্লাব
২৭ ক্লাব () জনপ্রিয় সঙ্গীতজ্ঞ, শিল্পী বা অভিনেতাদের একটি দল যাদের প্রত্যেকেই তাদের ২৭ বছর বয়সে, প্রায়শই ড্রাগ এবং অ্যালকোহল অপব্যবহারের ফলে বা আত্মহত্যা অথবা পরিবহন সংক্রান্ত দুর্ঘটনা কারণে মারা যান। ১৯৬৯ থেকে ১৯৭১ সাল পর্যন্ত বেশ-কয়েকবছর বিশিষ্ট-জনপ্রিয় সঙ্গীতশিল্পীদের এই বয়সে মারা যাওয়ায় সাধারণভাবে জনমানুষের মনে এই ধারণা বৃদ্ধি পেয়েছে।
এই "ক্লাব" একাধিকবার বিভিন্ন সঙ্গীত পত্রিকা, পত্রিকা এবং দৈনিক সংবাদের মাধ্যমে উপস্থাপন করা হয়েছে। এই ধারণার উপর ভিত্তি করে বিভিন্ন প্রদর্শনী উদযাপিত হয়েছে; পাশাপাশি উপন্যাস, চলচ্চিত্র এবং মঞ্চ নাটকেও এর আবির্ভাব ঘটেছে। অল্পবয়সে মৃত্যুর কারণ এবং তাদের মধ্যে সম্ভাব্য সম্পর্কের কারণে ভিন্ন তত্ত্ব এবং অনুমান প্রতিষ্ঠিত হয়েছে।
কোবেইন এবং হেন্ডরিক্স জীবনীকার চার্লস আর ক্রস লিখেছেন "২৭ বছরে যারা মারা গেছেন এমন সঙ্গীতশিল্পীদের সংখ্যা নিঃসন্দেহ সত্যিই লক্ষণীয়।"
ব্রায়ান জোন্স, জিমি হ্যান্ডরিক্স, জ্যানিস জপলিন এবং জিম মরিসন এরা সবাই ১৯৬৯ এবং ১৯৭১ সালের মধ্যে ২৭ বছর বয়সে মারা যান। এ সময়, কাকতালীয় কেউ-কেউ মন্তব্যের উত্থান ঘটায়, কিন্তু এটা কার্ট কোবেইনের মৃত্যুর আগ পর্যন্ত এ-ধারণা ছিল না, এর প্রায় আড়াই দশক পরে "২৭ ক্লাব"-এর ধারণা সর্বসাধারণের উপলব্ধিতে আাসতে শুরু করে।
জন ক্রেইগি তার মন্টানা টেল অ্যালবামের "২৮" শিরোনামের গান এ-সম্পর্কে রচিত। এ-গানের তিনটি পদে যথাক্রমে জিম মরিসন, জ্যানিস জপলিন এবং কার্ট কোবেইনের মৃত্যু সম্পর্কে নির্দেশ করে।
একই ধারণা পাওয়া যায় এরিক বার্ডনের ২০১৩ সালের অ্যালবাম "'টিল ইওর রিভার রান্স ড্রাই" অঅ্যলবামের "২৭ ফরেভার" গানে।
লেটলাইভ কর্তৃক তাদের "দ্য ব্ল্যাকেস্ট বিউটিফুল" অ্যালবামের "২৭ ক্লাব" গানটিও এই ক্লাব থেকেই উদ্ভূত হয়েছে।
বাহরাইনোনা
বাহরাইনোনা (, ) বাহরাইননের জাতীয় সঙ্গীত। এই গানের কথা দিয়েছেন ""মোহামেদ সুদকি আয়য়াশ"" এবং সুর দিয়েছেন ""আহমেদ আল-জুমাইরি""। ""মোহামেদ সুদকি আয়য়াশ"" কর্তৃক মূল গানটি ২০০২ সালে পরিবর্তন হয়েছে, যখন দেশটি একটি রাজ্য হয়ে ওঠে এবং শাসক একজন আমীর না হয়ে রাজা হয়।
দুটি বিভিন্ন সংস্করণ একই সুর কিন্তু ভিন্ন শব্দ দিয়ে তৈরি করা হয়েছে। প্রথমটি বাহরাইনের স্বাধীনতা ১৯৭১ সাল থেকে ২০০২ সাল পর্যন্ত ব্যবহার করা হয়। দ্বিতীয়টি সাংবিধানিক সংশোধনী গণভোটের মাধ্যমে যখন "হামাদ বিন ঈসা আল খলিফা"-কে দেশের রাজা এবং দেশটিকে একটি রাজত্ব হিসেবে ঘোষণা করে।
লাপোর্টিয়া
লাপোর্টিয়া () হচ্ছে উদ্ভিদের উরটিকাসিয়া পরিবারের একটি গণের নাম। এই পরিবারের অনেক প্রজাতির মতো এদের দংশক রোম (stinging hairs) থাকে; এবং একই গাছে দংশক রোম ও অদংশক রোম থাকে। এই গণে ২২টি প্রজাতি আছে। প্রজাতিগুলো হচ্ছে :
উদ্ভিদটি ২০-৮০ সে.মি. লম্বা হয়। এর কান্ড, শাখা-প্রশাখা ও পাতার শিরা-উপশিরা কিছুটা লালচে রঙের হয়ে থাকে বলে একে লাল-বিছুটিও বলা হয় ।
বধ্যভূমি স্মৃতিস্তম্ভ
বধ্যভূমি স্মৃতিস্তম্ভ রাজশাহী বিশ্ববিদ্যালয়ে অবস্থিত। ২০০৪ সালের ২১ সে ডিসেম্বর এটি উদ্বোধন করা হয়।
বধ্যভূমি স্মৃতিস্তম্ভ রাজশাহী বিশ্ববিদ্যালয়ের একদম পশ্চিমে শহীদ শামসুজ্জোহা হলের পাশে অবস্থিত।
সমতল ভূমি হতে উচুঁ সিমেন্টের গোলাকার বেদির উপর মাথা তুলে দন্ডায়মান স্মৃতিস্তম্ভটির উচ্চতা ৪২ ফুট।
দীর্ঘ নয় মাস মুক্তিযুদ্ধ চলাকালীন রাজশাহীর বিভিন্ন এলাকা থেকে শত শত নিরাপরাধ মানুষকে এখানে ধরে নিয়ে এসে নির্মমভাবে হত্যা করা হয়। তাদের স্মৃতিকে অম্লান করে রাখার উদ্দেশ্যেই এই স্মৃতিস্তম্ভ নির্মিত হয়। বধ্যভূমি স্মৃতিস্তম্ভটি নির্মাণের জন্য উপাচার্য প্রফেসর ড. আব্দুল খালেক ১৯৯৮ সালে সরকারের নিকট সুপারিশ করেন। তারপর পরবর্তী উপাচার্য প্রফেসর এম সাইদুর রহমান খান ১৯৯৯ সালের ১৬ ডিসেম্বর এখানে একটি স্মৃতিসৌধ নির্মাণ করেন। স্মৃতিস্তম্ভ নির্মাণের ব্যয় ধরা হয় আড়াই কোটি টাকা। এর মধ্যে প্রথম স্তরের নির্মাণ কাজে ব্যয় হয়েছে ৮৪ লক্ষ টাকা। সমতল ভূমি হতে উচুঁ সিমেন্টের গোলাকার বেদির উপর মাথা তুলে দন্ডায়মান ৪২ ফুট উচু স্মৃতিস্তম্ভ। স্মৃতিস্তম্ভটি রাজশাহী বিশ্ববিদ্যালয়ের শহীদ স্মৃতি সংগ্রহশালার অন্তর্ভুক্ত। মুক্তিযুদ্ধ চলাকালীন পুরো সময়টা পাকিস্তানী হানাদার বাহিনী শহীদ শামসুজ্জোহা হলকে তাদের ক্যান্টনমেন্ট হিসেবে ব্যবহার করে।
মহেন্দ্র মোহন চৌধুরী
মহেন্দ্র মোহন চৌধুরী (;) ভারতের স্বাধীনতা আন্দোলনের একজন মুক্তিযোদ্ধা ও অসমের প্রাক্তন মুখ্যমন্ত্রী।তিনি ১৯৭৩ সন থেকে ১৯৭৭ সন পর্যন্ত পাঞ্জাবের রাজ্যপাল রুপে কার্যনির্বাহ করেছিলেন। 
১৯০৯ সনে অসমের বরপেটা জেলার নগাঁও নামক স্থানে মহেন্দ্র মোহন চৌধুরী জন্মগ্রহন করেন। এল.এল.বি পরীক্ষায় উত্তীর্ণ হয়ে তিনি মহাত্মা গান্ধীর আহ্বানে ভারত ছাড় আন্দোলনে যোগদান করেন। গোপীনাথ বরদলৈ-এর নেতৃত্বে অসমকে গ্রুপিঙ থেকে রক্ষা করার জন্য ১৯৪৬ সনের ১৫ ডিসেম্বর তারিখে মহাত্মা গান্ধীকে শ্রীরামপুরে সাক্ষাৎ করে অসমকে পূর্ববঙ্গের অংশ না করার জন্য অনুরোধ করা দুই দলের মধ্যে অন্যতম ছিলেন মহেন্দ্র মোহন চৌধুরী।
ভারতবর্ষ স্বাধীন হওয়ার পর তিনি ভারতীয় জাতীয় কংগ্রেসে যোগদান করে ১৯৫৭ সনে তিনি নিখিল ভারতীয় কংগ্রেস কমিটীর সাধারণ সম্পাদক রুপে নিযুক্তি লাভ করেন। ১৯৭০ থেকে ১৯৭২ সন পর্যন্ত তিনি অসমের চতুর্থ মুখ্যমন্ত্রী রুপে নিযুক্তি লাভ করেন। তারপর তিনি ১৯৭৩ সনে থেকে ১৯৭৭ সন পর্যন্ত পাঞ্জাবের রাজ্যপাল হিসেবে কার্যনির্বাহ করেন। এই সময়ে তিনি মহাপুরুষ শ্রীমন্ত শঙ্কদেবকে বিভিন্ন রাজ্যে প্রচার করার চেষ্টা করেন। পাঞ্জাবের পাটীয়ালা বিশ্ববিদ্যালয়ে শঙ্করদেব আসন তাঁর প্রচেষ্টার একটি উদাহারণ।। অসমে উন্নত পদ্ধতিতে চাষ করা ও অসমীয়া ভাষাকে স্বীকৃতি দেওয়া তাঁর উল্লেখযোগ্য অবদান।
ডিমেনশিয়া
ডিমেনশিয়া (ল্যাটিন শব্দ dementare, যার অর্থ পাগল করে দেয়া-হতে উদ্ভূত) বা স্মৃতিভ্রংশ রোগে আক্রান্ত ব্যাক্তির বুদ্ধি, স্মৃতি ও ব্যক্তিত্ব লোপ পায় এবং রোগ ক্রমান্বয়ে বাড়তে থাকে। সাধারণত, প্রাপ্তবয়স্ক ব্যক্তিরা এ রোগে আক্রান্ত হয় এবং হঠাৎ করেই অনেক কিছুই মনে করতে পারেন না। ফলে তার আচরণে কিছুটা অস্বাভাবিকতা লক্ষিত হয়। মস্তিষ্কের কোষ সংখ্যা (নিউরন) বয়স বাড়ার সঙ্গে সঙ্গে নির্দিষ্ট হারে কমতে থাকে। বয়সের সঙ্গে শারীরিক রোগব্যাধি মস্তিষ্কের ক্ষতি করে যদি স্বাভাবিক জীবনযাত্রাকে ভন্ডুল করে দেয়, একে চিকিৎসাবিজ্ঞানের ভাষায় ডিমেনশিয়া বলে। ডিমেনশিয়ার সবচাইতে প্রচলিত রূপ হল আলঝেইমার রোগ (৭৫%)।
বিভিন্ন রোগের কারনে ডিমেনশিয়া বা স্মৃতিভ্রংশ রোগ হতে পারে, যেমন, এইডস, দীর্ঘমেয়াদী ধূমপান ও মদ্যপান, আলঝেইমার, ভিটামিন বি'এর অভাব, কার্বন মনোক্সাইড বিষক্রিয়া, মস্তিষ্কের রোগ এবং অনৈতিক জীবনযাপন ইত্যাদি।
ডিমেনশিয়ার প্রাথমিক বিস্তার খুবই ধীরে হয়, এমনকি মাস কিংবা বছর ধরেও হতে পারে। ভুলে যাওয়ার কারণে রোগী হতাশা, নিদ্রাহীনতা ও অন্যান্য সমস্যায় ভোগে এবং আস্তে আস্তে অন্যের ওপর নির্ভ্রশীল হয়ে পড়ে।
মূলত প্রবীণ ব্যক্তিরাই এ রোগে ভোগেন। ৬০ বছরের কম রোগীদের হার ০.১ শতাংশ, ৬০-৬৪ বছর বয়সী রোগীদের মধ্যে এ রোগের হার ১ শতাংশ, ৬৫-৮৪ বছর বয়সী রোগীদের মধ্যে এ রোগের হার ৩ থেকে ১১ শতাংশ এবং ৮৫ বছরের বেশি বয়সী রোগীদের মধ্যে এ রোগের হার ২৫ থেকে ৪৭ শতাংশ।
কিছু কিছু ওষুধ যেমন donepezil, nemantidine, এবং tacrine রোগীর চিন্তাশীলতা ও শনাক্তকরণ ক্ষমতা বাড়ায়। এসব ওষুধ ডিমেনশিয়ার চিকিৎসায় ব্যবহৃত হয়। ডিমেনশিয়া রোগটি জটিল হয়ে গেলে রোগীর সেরে ওঠার আর কোনো সম্ভাবনা থাকে না।
ডিমেনশিয়া রোগটি শনাক্ত হওয়ার পরপরই চিকিৎসা সেবা শুরু করা দরকার। রোগীর প্রত্যহিক জীবনের মান বাড়ানো, তাকে যথাযথ সন্মান, সঙ্গ এবং সেবা দেয়া, রোগী ও তার স্বজনদের প্রাত্যহিক কর্মতালিকার সমন্বয়- রোগের প্রকোপ বৃদ্ধি-পাওয়াকে কমায়।
রোগটি নিয়ে মুশকিল হলো, বয়স বাড়ার সঙ্গে সঙ্গে মানুষ ভুলে যাবেন—এমনটি ধরেই নেওয়া হয়। ফলে ডিমেনশিয়া রোগটি সম্পর্কে বেশির ভাগ মানুষ সচেতন থাকেন না। এখন এমন অনেক ওষুধ আবিষ্কার হয়েছে, যেগুলো সেবন করলে ডিমেনশিয়া তীব্র হওয়া রোধ করা যায়। কিন্তু বেশির ভাগ রোগী আসেন একেবারে শেষ পর্যায়ে। বিভিন্ন রোগ থেকে ডিমেনশিয়ার উৎপত্তি। তাই ধূমপান থেকে বিরত থাকা ও সুস্থ জীবনযাপন করাটা জরুরি।
২০ সেপ্টেম্বর বিশ্ব ডিমেনশিয়া সচেতনতা দিবস। ডিমেনশিয়া সম্পর্কে সচেতনতা বাড়াতে এ সচেতনতা দিবস আয়োজিত হয়।
মোনি কুমার সুব্বা
মোনি কুমার সুব্বা (;)১৯৯৮ সন থেকে ২০০৯ সন পর্যন্ত ক্রমে দ্বাদশ, ত্রয়োদশ ও চতুর্দশ লোকসভায় মোট তিনবার সাংসদ ছিলেন। তিনি অসমের তেজপুর লোকসভা সমষ্টি থেকে প্রতিনিধিত্ব করেছিলেন। পূর্বে তিনি লক্ষিমপুর জেলার নাওবৈচা সমষ্টির বিধায়ক ছিলেন। মোনি কুমার সুব্বা ভারতীয় জাতীয় কংগ্রেসের সদস্য।
২০০৭ সনে কেন্দ্রীয় অনুসন্ধান সংস্থা( ইংরেজি: Central Bureau of Investigation) সংক্ষিপ্ত রুপ- সি.বি.আই ভারতীয় উচ্চ ন্যায়ালয়কে জানান যে মোনি কুমার সুব্বার নাগরিকত্ব সন্দেহজনক। সুব্বা তাঁর নাগরিকত্ব সমন্ধে জমা করা নথিপত্র সব নকল। কিন্তু ন্যায়ালয় সুব্বাকে পদচ্যুত করার আবেদন তিরস্কার করে। ন্যায়ালয় জানান যে, ‘’cannot unseat legislators’’।